Sa lažnim ličnim kartama za 100 eura polagali ispit iz njemačkog zbog posla u inostranstvu | Kodex.ME\nSa lažnim ličnim kartama za 100 eura polagali ispit iz njemačkog zbog posla u inostranstvu\nBanjalučka policija razotkrila je grupu osumnjičenu da je falsifikovala lične karte da bi za potrebe svojih klijenata nezakonito polagala ispite o poznavanju stranog jezika, što i je bio uslov za dobijanje posla u inostranstvu.\n31. 10. 2018 - 11:39 Autor: Kodex\nGrupa je otkrivena u okviru akcije "Ispit" u kojoj je, kako pišu Večernje novosti, uhapšen službenik Ministarstva lokalne uprave i samouprave RS Aleksandar Kaurin (29) iz Banjaluke, a osumnjičeni su još i njegov sugrađanin Darko Duvnjak (41), te Selma Kahrić (25) iz Gradiške. Za Kaurina se sumnja da je bio glavni šraf u falsifikovanju dokumenata, dok se drugo dvoje terete da su pod tuđim imenima polagali ispite iz njemačkog jezika.\nPortparol PU Banjaluka Marija Markanović kaže da je akcija "Ispit" realizovana u saradnji sa Upravom kriminalističke policije MUP RS, te da je identifikovan i uhapšen A. K.\n- Osumnjičeni je od maja do oktobra 2008. godine preko društvenih mreža pronašao državljanina Srbije koji se bavi izradom falsifikovanih dokumenata. Od njega je naručio lažne lične karte na kojima su bile fotografije jednih, a podaci drugih osoba - rekla je Markanović.\nNovosti nezvanično saznaju da je dokumente izrađivao Č. N. Na njima su se nalazile fotografije Duvnjaka i Kahrićeve, te podaci najmanje tri osobe i to J. R., kao i supružnika M. K. i Lj. K.\n- D. D. i S. K. su za novčani iznos od 200 KM (oko 100 eura) na osnovu falsifikovanih ličnih karata s njihovim fotografijama, a tuđim podacima odlazili da polažu ispite u Banjaluci i Doboju. Tako su na tuđa imena dobijali sertifikate o položenom ispitu iz njemačkom jezika, koje su te osobe koristile za dobijanje posla i radne dozvole u zemljama Evropske unije - rekla je Markanović.\nNakon otkrivanja ovih nezakonitosti policija će po nalogu Okružnog javnog tužilaštva u Banjaluci "pročešljati" veliki broj diploma izdatih u dvijema škola u Doboju i Banjaluci, jer se sumnja da je u prevare sa ispitima umiješano više osoba.\n- Protiv osumnjičenih će biti dostavljen izvještaj za krivična djela falsifikovanje isprave, a nastavlja se rad u cilju utvrđivanja postojanja i drugih osoba koje se mogu dovesti u vezu sa tim krivičnim djelima - dodala je Markanović.\nVećina osoba za koje su osumnjičeni polagali ispite o poznavanju jezika već radi u Austriji i Njemačkoj. Kako saznaju "Novosti", uglavnom se radi o poslovima sa srednjom stručnom spremom kojih nisu željeli da se odreknu zbog nedostaka "jednog papira". Međutim, kako jezik ne poznaju dobro, upustili su se lažiranje dokumenata i kršenje zakona da bi "osigurali budućnost".


EU pravi terminale za američki gas za svoj novac - Sputnjik Srbija\n19:03 27 Novembar 2020\n09:34 31.07.2018 (osveženo 10:34 31.07.2018) Preuzmite kraći link\nEU razmatra mogućnost izgradnje terminala za kupovinu tečnog prirodnog gasa iz SAD, rekao je američki predsednik Donald Tramp tokom pres-konferencije sa premijerom Italije Đuzepeom Konteom.\nKako je naveo američki predsednik, radi se o izgradnji od devet od 11 luka.\n„Mi već pregovaramo sa EU o izgradnji od devet do 11 luka koje će prihvatati prirodni tečni gas iz SAD“, rekao je Tramp.\nOn je dodao da će izgradnja tih objekata biti finansirana iz budžeta EU.\nRanije je objavljeno da je Donald Tramp na pregovorima sa šefom Evropske komisije Žan Klodom Junkerom dobio neke ustupke od Brisela, kako bi se izbegao trgovinski rat.\n„Brisel je pristao da razmotri povećanje izvoza tečnog prirodnog gasa iz EU, da smanji industrijske carine, da uskladi normative za medikamente i poveća uvoz sojevog boba“, piše „Vol strit džurnal“, pozivajući se na činovnike EU.


Izveštaj koalicije prEUgovor o napretku Srbije u poglavljima 23 i 24 - maj 2015. - Alarm izveštaji\nIzveštaj koalicije prEUgovor o napretku Srbije u poglavljima 23 i 24 - maj 2015.\nKoalicija prEUgovor prati napredak Srbije u poštovanju političkih kriterijuma za članstvo u Evropskoj uniji i sprovođenju politika obuhvaćenih poglavljima 23 (pravosuđe i osnovna prava) i 24 (pravda, sloboda i bezbednost) u okviru pravnih tekovina EU u pristupnim pregovorima.\nČetvrti izveštaj koalicije prEUgovor obuhvata period praćenja od oktobra 2014. do aprila 2015. godine u kome su zabeležena tri ključna događaja.\nPrvo, okončana je izrada akcionih planova za poglavlja 23 i 24, uz učešće organizacija civilnog društva.\nTi akcioni planovi predstavljaju dva ključna strateška dokumenta u kojima su navedene konkretne reforme koje je potrebno sprovesti i koji služe kao preduslov za početak pregovora u okviru pomenuta dva poglavlja.\nGlavni zaključak koji se može izvesti u vezi s postojećim nacrtima akcionih planova je taj da oni sadrže značajne smernice za reforme koje je potrebno sprovesti u okviru ta dva poglavlja, pri čemu konačne verzije treba da budu ažurirane tako što će biti predviđeni realni rokovi, resursi za sprovođenje i drugi aspekti u vezi sa zaštitom podataka o ličnosti i pravima žrtava krivičnih dela.\nDrugo, primećeno je očigledno nazadovanje u oblasti vladavine prava, pre svega kad je reč o Vladinom pritisku na rad nezavisnih državnih institucija.\nTakav razvoj događaja predstavlja najveću bojazan budući da te institucije deluju kao svojevrsna kontrolna provera radnji Vlade, čime se omogućuje poštovanje prava građana i rad tih institucija u okviru njihovih nadležnosti u skladu s pozitivnim pravom.\nTreće, prethodni period obeležili su postupak izrade novog Zakona o policiji i nekoliko krugova javne rasprave.\nBudući da je profesionalna, efikasna i odgovorna policija ključni preduslov za bezbednost građana i uspešne reforme u okviru Poglavlja 24, od ogromne važnosti je da novi Zakon o policiji predvidi čvrstu osnovu za reformu policije u skladu sa standardima i najboljom praksom EU.\nGeneralno, napredak u oblastima obuhvaćenim prEUgovor izveštajem može se najbolje okarakterisati kao ograničen i nejednak.\nKad je reč o normalizaciji odnosa između Srbije i Kosova, ostvaren je izvestan napredak budući da su postignuti dogovori o integrisanju sudstva i jedinica civilne zaštite na severu Kosova.\nCivilna i demokratska kontrola oružanih snaga nazadovala je budući da su nezavisne državne institucije imale teškoća u vršenju nadzora nad sektorom bezbednosti.\nPristup pravdi bio je ozbiljno ograničen zbog četvoromesečnog štrajka Advokatske komore Srbije.\nKad je reč o borbi protiv korupcije, došlo je do pozitivnih pomaka, premda se dosta zaostaje u odnosu na dinamiku predviđenu strateškim planovima i programima Vlade Srbije.\nNije bilo napretka u oblasti prava žena, rodne ravnopravnosti, prava dece ili procesnih prava oštećenih lica.\nNovi nacrt Zakona o policiji uvodi određene pozitivne promene, pre svega u vezi s profesionalnim upravljanjem ljudskim resursima, ali ne rešava goruće pitanje - politizaciju policije.\nNije ostvaren znatniji napredak u oblastima migracije i azila.\nU vezi s borbom protiv trgovine ljudima, nije bilo nikakvog napretka, a već skoro tri godine Srbija nije usvojila strategiju i akcioni plan u ovoj oblasti.\nPreporuke koalicije prEUgovor\nU vezi s pomenutim oblastima, koalicija prEUgovor predlaže usvajanje sledećih dodatnih opštih preporuka radi efikasnijeg sprovođenja neophodnih reformi:\n1. Neophodno je da organizacije civilnog društva budu uključene u praćenje sprovođenja akcionih planova za poglavlja 23 i 24.\nBudući da ti akcioni planovi sadrže smernice za najsveobuhvatniji set reformi koje je potrebno preduzeti u dve oblasti koje su najvažnije za dalju demokratizaciju i uspostavljanje vladavine prava u Srbiji, neophodno je da organizacije civilnog društva i druge zainteresovane strane budu uključene u proces praćenja njihove primene. To je potrebno kako bi se obezbedilo da se predviđene reforme sprovedu u predloženim rokovima, da se prava građana zaštite u tom procesu, kao i da sprovedene reforme zaista daju pozitivne efekte na terenu kako bi se ostvario napredak u najvažnijim oblastima.\n2. Od ključne je važnosti što hitnije uspostavljanje delotvornih mehanizama zaštite prava žrtava krivičnih dela.\nČini se da je ta oblast zaštite poslednja po prioritetu u vladinim planovima, pri čemu se sav naglasak stavlja na prava osumnjičenih, optuženih i osuđenih, a zaboravlja se da radi valjanog krivičnog gonjenja i kažnjavanja učinilaca krivičnih dela država treba da zaštiti, na sve načine, žrtve tih dela (propisivanjem hitnih zaštitnih mera, uspostavljanjem službi za žrtve, adaptiranjem posebnih prostorija za audio-vizuelno saslušavanje žrtava itd). Štaviše, prava žrtava krivičnih dela nisu adekvatno obuhvaćena akcionim planovima za poglavlja 23 i 24, što navodi na zaključak da Vlada Srbije nema nameru da rešava ta pitanja u skorijoj budućnosti.\n3. Neophodno je da V lada Srbije uloži znatan napor kako bi obezbedila poštovanje načela vladavine prava.\nU izveštajnom periodu došlo je do ozbiljnog pogoršanja kad je reč o demokratskim vrednostima, podeli ovlašćenja između grana vlasti i rada nezavisnih državnih institucija. Apsolutno je neophodno da Vlada Srbije obezbedi primat prava u svom postupanju, da obrati posebnu pažnju na podelu vlasti i da osigura da državne institucije i državna uprava deluju u skladu sa ograničenjima propisanim domaćim propisima.\nBroj preuzimanja 263\nPoglavlje 24Poglavlje 23Politički kriterijumi


Beko BIM 19700 XMS ugradna rerna cena, cene Srbija, prodaja Beograd Novi Sad Niš\nBeko BIM 19700 XMS ugradna rerna cene\nBeko BIM19700XMS Vrsta rerne Nezavisna, Energetski razred A, Zapremina rerne 70 l, Način upravljanja Elektronsko (Potapajući dugmići)... specifikacija\ncena od 46.999,00 do 75.990,00 din | prodavnica (8)\nReklamacioni period Ostalo Fizičke karakteristike Karakterisitke rerne Reklamacioni period 60 meseci Napomena Tihi rad Čišćenje Čišćenje pomoću vodene pare Boja Nerđajući čelik bez otisaka prstiju Visina\nEPonuda nije internet prodavnica već Vam omogućava da brzo i lako nađete Beko BIM 19700 XMS ugradna rerna po najjeftinijoj ceni. Naš cilj je da kupci budu što bolje informisani o ponudi Beko ugradna rerna BIM 19700 XMS na tržištu Srbije. Vrlo lako nalazite željeni proizvod za kategoriju Ugradne rerne cene, ne morate da lutate od sajta do sajta za Beko Ugradne rerne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko BIM 19700 XMS ugradna rerna sa PRODAVCEM. EPonuda ne može da garantuje potpunu tačnost specifikacije i slika za Beko BIM 19700 XMS ugradna rerna. Pre kupovine, podatke za Beko ugradna rerna BIM 19700 XMS proverite na sajtu PROIZVOĐAČA.


Prvi leteći automobil na prodaju za milion eura - Klix.ba\nPrvi leteći automobil na prodaju za milion eura\n19.3.2012. u 10:20\nPrvi leteći automobil, napravljen 1954. godine, po imenu Aerocar, je sada na prodaju u Sjedinjenim Američkim Državama za malo manje od milion eura. Iz kompanije Courtesy Aircarft iz Illinoisa tvrde da će prodaja proteći dobro i da vjeruju da još uvijek ima kolekcionara koji bi izdvojili sumu za takav automobil.\nČelnici kompanije tvrde da je potrebno nekoliko tehničkih pregleda, jer je posljednji izvršen prije 14 godina, ali oni smatraju da bi se automobil opet mogao pokrenuti, iako dugo nije bio u zraku.\nU prvi leteći automobil mogu stati dvije osobe, mašina ima 150 konjskih snaga i može razviti brzinu do 170 kilometara na sat. Kompanija Terrafugia iz Massachusettsa razvija novi leteći automobil, koji će na tržište izaći krajem godine.\nČelnici kompanije Terrafugia su objavili da će na Međunarodnom autosajmu u New Yorku prikazati leteći automobil koji će moći letjeti 500 kilometara na sat, prenosi britanski portal Metro.


Ministar vanjskih poslova BiH Igor Crnadak sastao se u odvojenim posjetama sa ambasadoricom Bugarske Avgustinom Tzvetkovom-Karabaschevom i ambasadorom Katara Sultanom Ali Yousufom Mohammedom Al-Khadirom\nMinistar vanjskih poslova BiH Igor Crnadak sastao se 25. oktobra 2018. godine u odvojenim posjetama sa ambasadoricom Republike Bugarske u BiH Avgustinom Tzvetkovom-Karabaschevom i ambasadorom Države Katar Sultanom Ali Yousufom Mohammedom Al-Khadirom.\nTeme razgovora ministra Crnatka i ambasadorice Tzvetkove-Karabascheve bila je aktuelna politička situacija u BiH, posebno nakon Općih izbora, migrantska kriza te odnosi između BiH i Bugarske. Najavljeno je skoro potpisivanje Memoranduma o saradnji u oblasti evropskih integracija i unapređenju odnosa sa NATO-om između Vijeća ministara BiH i Vlade Republike Bugarske.\nMinistar Crnadak je na početku nastupne posjete zaželio dobrodošlicu ambasadoru Države Katar Sultanu Ali Yousufu Mohammedu Al-Khadiru. Istakao je da su politički odnosi između dvije zemlje vrlo dobri, bez otvorenih pitanja, i da je narednom periodu potrebno raditi na jačanju saradnje u svim oblastima. Ambasador Al-Khadir se zahvalio ministru Crnatku na dobrodošlici te izrazio očekivanje za jačanjem odnosa između BiH i Katara, posebno na planu razmatranja i potpisivanja novih sporazuma.


STIŽU MILIONI Srbija finansira projekte u 17 gradova širom Srpske - Srpskainfo\nSTIŽU MILIONI Srbija finansira projekte u 17 gradova širom Srpske\nOd nove tranše Srbije opštinama i gradovima Republike Srpske, u iznosu od pet miliona evra, biće realizovani brojni projekti u 17 lokalnih zajednica.\nOpšta bolnica u Zvorniku\nU Prijedoru će biti izgrađena fiskulturna sala u sklopu OŠ “Vuk Karadžić” u Omarskoj, u Novom Gradu i Kozarskoj Dubici biće asfaltirani lokalni putevi, dok će u Gradiški donacijom biti rekonstruisan Dom kulture u Novoj Topoli, koji će poneti naziv “Srbija”.\nU Čelincu će biti izgrađen most, u Mrkonjić Gradu sportsko-rekreativni centar Luka, dok će u Doboju biti utrošen novac za izgradnju fiskulturne sale u sklopu Medicinske škole. U Pelagićevu će donacija Srbije biti utrošena za uređenje Trga 9. januar i izgradnju spomen kompleksa „Vaso Pelagić“.\nVučić: Srbija će sa novih 5 miliona evra pomoći opštine u Srpskoj\nU Bijeljini su aplicirali projekat izgradnje fiskulturne sale u sklopu OŠ „Jovan Dučić” Patkovača, Zvorniku će biti proširen kapacitet Opšte bolnice, dok će u Osmacima i Bratuncu novac biti iskorišten za rekonstrukcije dve osnovne škole.\nKako je navedeno iz Kabineta predsednika RS, u Višegradu će pomoć iz Srbije biti upućena u izgradnju dječijeg igrališta, pomoćnog stadiona sa izgradnjom pristupnih saobraćajnica i parking prostora. U Trebinju je planirana izgradnja pravoslavnog duhovnog centra u Mrkonjićima Popovo polje (rodno mesto Sv. Vasilija Ostroškog). Srbija će finansirati i projekte u Sokocu, Istočnoj Ilidži i Novom Goraždu.\nTEŠKA KRAĐA RASVIJETLJENA ZA ŠEST ČASOVA Iz firme ukrali dijelove mašina i alate, pa uhapšeni\nPALI NA ALKOTESTU Dobojska policija iz saobraćaja isključila 54 vozača\nUHAPŠENI PIJANI VOZAČI Kontrole na području Doboja i Modriče\n„DOBRA ORGANIZACIJA I STRATEGIJA“ Ujedinjena Srpska predstavila kandidate za odbornike u Doboju\nPODRŠKA RASTU NATALITETA Gradonačelnik Doboja uručio odluke o sufinansiranju postupka vantjelesne oplodnje (FOTO)\nPOLICIJA U TESLIĆU ODUZELA “AUDI” Za prekršaje dugovao 2.200 maraka


Održana javna rasprava o ekološkom planu u Kragujevcu | Stakleno Zvono e-TV magazin\nJavna raspava o Lokalnom ekološkom akcionom planu grada Kragujevca održana je u Skupštinskoj sali, nakon koje će se nacrt ovog dokumenta naći na usvajanju pred odbornicima Skupštine grada. LEAP je plan koji identifikuje probleme okoline, analizira ih i daje rešenja. To je proces u kojem je bitno definisati razvojnu viziju Grada Kragujevca, identifikovati lokalne prirodne resurse, proceniti stanje životne okoline i postaviti prioritete sa rokovima za rešavanje.\nDo kraja juna usvojićemo Lokalni ekološki akcioni plan grada Kragujevca, a cilj nam je da nakon toga formiramo odbor za impelmentaciju LEAP-a, koji će –prema rečima Srđana Matovića člana Gradskog veća za životnu sredinu imati zadatak da do kraja septembra predloži koje su to konkretne aktivnosti i projektne ideje sa kojima ćemo izaći na jednu donatorsku konferenciju, krajem oktobra. Na njoj će biti predstavnici svih fondacija, ambasada, a mi ćemo predstaviti sve oblasti i buduće projektne aktivnosti – dodaje on.\nKao stručni konsultant za izradu LEAP-a angažovana je konsultanska kuća Viktorija konsalting iz Beograda, koja je u proteklih nekoliko meseci izvršila analizu stanja kako bi se ustanovilo stanje u oblasti životne sredine i odredile smernice delovanja u pravcu njenog unapređenja.\nNakon mesec dana javnog uvida LEAP-a građani su mogli da iznesu svoje viđenje, predloge i komentare na sam tekst i ukoliko ih bude sami učesnici izrade LEAP-a, dužni su da usvoje one komentare koji vode jednom kvalitetnijem dokumentu – rekla je Zorica Isoski, iz konsultanske kuće Viktorija konsalting. Ispoštovana je procedura koju je preporučilo Ministarstvo životne sredine, to je bio kratak rok ali se – prema rečima Zorice Isoski, nigde nije povredilo učešće javnosti , a to je onaj osnovni princip Arhuske konvencije da građani budu informisani i da imaju pravo da učestvuju u donošenju odluka koje se tiču životne sredine.\nOvo je dokument koji se radi za narednih pet do deset godina, pa je poželjno da se svi komentari, ukoliko ih ima iznesu i uklone. Kao i u svakom gradu Srbije i u Kragujevcu je izražen problem vezan za aerozagađenja, otpada, buke. Akcioni planovi su predvideli rešavanje tih problema uz podršku Skupštine grada, nadležnog ministarstva, međunarodnih fondova, kredita, donacija…\nOčekuje se da će se naredne nedelje Lokalni ekološki akcioni plan naći na sednici Gradskog veća grada Kragujevca, a da će biti usvojen na sednici Skupštine grada koja će biti održana 18. juna. Time je grupa od 200 stručnjaka i volontera koji su radili na njegovoj pripremi, uspela da u roku od godinu dana završi ovaj dokument, koji će imati strateški značaj za razvoj grada, iz koga će proisteći mnogobrojne aktivnosti vezane za zaštitu životne sredine.\nSednica Stalne konferencije gradova i opština u Nišu (54.7%)\nZaštita životne sredine – od planiranja do realizacije (51.5%)\nProtestno pismo međunarodnoj organizaciji GEF (41.7%)\nPredstavljeni rezultati projekta “BIORESCUE” (38.7%)\nKragujevačka Eko mreža (38.1%)\nTags: akcijadonatorska konferencijaeko vestiekologijaKragujevacLEAPMinistarstvo životne sredineOdrživi razvojProjekatrudarstva i prostornog planiranjaSkupštinaSrbijasvetvesti\nNext story Sednica Stalne konferencije gradova i opština u Nišu\nPrevious story SWOT analiza i razvojni prioriteti grada Kragujevca


RTCG - Radio Televizija Crne Gore - Nacionalni javni servis :: Lokalni izbori 2018. :: Nova vlast da obezbijedi ravnopravnost / print=true\nRADONJIĆ PORUČUJE 24. 05. 2018. 13:56 >> 13:47 1\nNova vlast da obezbijedi ravnopravnost\nOdlazeća vlast ostavlja za sobom brojne probleme u gotovo svim oblastima. Zato će jedna od prvih obaveza nove vlasti biti da otklanja teške posljedice višedecenijskog djelovanja Demokratske partije socijalista i partnera i da sprovede princip ravnopravnosti u život, saopštio je poslanik Ujedinjene Crne Gore, Goran Radonjić.\n"To je princip na kome bi društvo trebalo da počiva. Nažalost, dosadašnja praksa je takva da se ravnopravnost često ignoriše ili čak otvoreno gazi.Brojni su u Podgorici primjeri partijskog zapošljavanja, diskriminacije na nacionalnoj ili jezičkoj osnovi, kao i diskriminacije osoba sa invaliditetom", naveo je Radonjić.\nPrema njegovim riječima, nova vlast u Podgorici, koju će činiti i Ujedinjena Crna Gora, insistiraće na ravnopravnosti u svim segmentima.\n"Ozbiljan grad treba da stvori optimalne i ravnopravne uslove za sve svoje stanovnike. Ukinućemo svaku vrstu diskriminacije, od one u zapošljavanju do potiskivanja i zanemarivanja kulturoloških vrijednosti.Kulture i tradicije svih zajednica moraju se afirmisati i podržavati.\nUsvojenu djecu koja žive na teritoriji Podgorice grad će stipendirati do kraja školovanja. Posebnu brigu pokazaćemo prema hraniteljskim porodicama", naveo je Radonjić.\nNova vlast u Podgorici, kako je kazao, učiniće da grad na otvoren i javan način učestvuje u izgradnji zgrada za potrebe socijalnog stanovanja.\n"Svaka javna zgrada imaće pristupne rampe, liftove i toalete za lica sa invalititetom. Podsticaćemo preduzetništvo i zapošljavanje lica sa invaliditetom. Važno je i da Glavni grad pokaže brigu prema talentovanima, i da konkretnim činjenjem podstiče izuzetnost. Grad će zato stipendirati talentovane učenike i studente", rekao je Radonjić.\nRavnopravnost, kako je dodao, treba da se odnosi i na opšte uslove života.\n"Ujedinjena Crna Gora garantuje da se ubuduće neće usvojiti nijedan urbanistički plan, a da, s obzirom na broj stanovnika, za svako naselje ne budu predviđeni vrtić, škola i dom zdravlja", naveo je Radonjić.


Radojičić: U pomenutim temama nemam nikakve krivične odgovornosti - Gerila\nBivši gradonačelnik Banjaluke Igor Radojičić reagovao je danas poslije konferencije za medije Draška Stanivukovića, koji je predstavio prve rezultate tima za reviziju.\n“U danas pomenutim temama nemam nikakve krivične odgovornosti i ako neko i podnese prijavu, a nije i dalje jasno za šta, dokazaću da je laž”, napisao je, između ostalog, Radojičić na društvenim mrežama.\n“Današnja konferencija za medije Gradonačelnika i njegovih saradnika je nastavak političke kampanje, sa mnogo političkih stavova i vrlo malo prava. Predstavljanje izvještaja takozvanog Tima za reviziju i dalje pokazuje visok stepen nepoznavanja propisa i organizacije sistema lokalne vlasti.\nU danas pomenutim temama nemam nikakve krivične odgovornosti i ako neko i podnese prijavu, a nije i dalje jasno za šta, dokazaću da je laž.\nOnda su moguće i kontra prijave za lažno prijavljivanje krivičnog djela. Protiv mene prijave su najavljivali i nezadovoljni tajkuni, pa sam i tu ostao čist. Neka institucije rade svoj posao, a dokazaću u svakoj situaciji da sam radio zakonito i u najboljoj namjeri i najboljem razvojnom periodu Grada”, napisao je Radojičić.\nPodsjećamo, gradonačelnik Banjaluke Draško Stanivuković ukazao je danas da su u prethodnom periodu vršene bile brojne nepravilnosti i kriminal koji se dešavao u sprezi sa Gradskom upravom.\n“Neki sa zebnjom čekaju ovaj izvještaj i ovo je prvi put da jedan gradonačelnik govori o kriminalu u Gradskoj upravi koju vodi”, rekao je ovom prilikom Stanivuković.\nIzmeđu ostalog, Stanivuković je ukazao i na brojne malverzacije prilikom oglašavanja na javnim površinama, što je naš portal objavio prije godinu dana u tekstu Oglašavanje na javnim prostorima: Pogodovanja po političkoj liniji, mimo propisa, često i bez dozvola\nRelated tags : banjaluka draško stanivuković Igor Radojičić oglašavanje\n22 Decembra, 20200\nMali akcionari „Banjalučke pivare“ pravdu traže u Strazburu, tvrde da su oštećeni za 22 miliona KM\nNakon što ih je izdalo domaće pravosuđe, mali akcionari „Banjalučke pivare“ odlučili su da pravdu potraže pred Evropskim sudom pravde u Strazburu gdje će tužiti BiH, odnosno Republiku Srpsku, zbog, ka\nBura u Parlamentu Srpske, ali je na kraju pobjedu, istina skresanih krila, odnio Milorad Dodik. Pobjeda zato što je njegovu inicijativu podržala ogromna većina vladajuće koalicije i (iznenađenje!) dio


Počelo iskopavanje uz Crkvu Hrista Spasa u Prištini - Sputnjik Srbija\n11:59 13.07.2016 Preuzmite kraći link\nKako javlja RTS, iskopavanje se obavlja u prisustvu forenzičara iz Beograda, Prištine i misije Euleksa, a pretrazi prisustvuju i predsednici Komisija za rasvetljavanje sudbine nestalih tokom rata na Kosovu Veljko Odalović i Prenk Đetaj.\nRanije je šef Odeljenja za sudsku medicinu u Prištini Arsim Gerdžaliju izjavio da iskopavanje može da se realizuje pošto je Euleksu produžen mandat.\nMediji su kao argument da se započne prekopavanje porte ove srpske svetinje naveli izjave tri svedoka koji su, sa prilične udaljenosti iz pravca Rektorata koji se nalazi u blizini hrama, navodno „tokom rata videli bager da kopa tokom noći“.\nOglasio se i zamenik kosovskog premijera Branimir Stojanović koji je rekao da pretragu oko Hrama Hrista Spasa u Prištini treba izvršiti i da srpska zajednica nikad nije bežala od toga da se ispita neki teren ako se sumnja da na njemu postoji masovna grobnica. Međutim, poručio je i da očekuje podršku da se taj hram završi.\niskopavanje, hram, Srbija


Žalba odbačena, MUP RS kupuje tri helikopter - BIGportal.ba\nOktobar 10, 2019 Oktobar 10, 2019 069\nNaime, kako “Nezavisne” saznaju, Kancelarija za razmatranje žalbi BiH donijela je rješenje kojim se odbacuje žalba potencijalnog ponuđača, a koji se žalio na tendersku dokumentaciju.\nS obzirom na to, kako ističu iz MUP-a, ovaj postupak se nastavlja, na način i u rokovima predviđenim Zakonom i podzakonskim aktima.\n“Tenderskom dokumentacijom traženi su helikopteri za koje su definisane minimalne tehničke karakteristike u skladu sa potrebama redovnih aktivnosti MUP-a RS, a čije karakteristike ne upućuju na određenog proizvođača i omogućavaju jednak i nediskriminirajući pristup nadmetanju”, rekli su za “Nezavisne” iz MUP-a Srpske.\nPodsjetimo, Dragan Lukač, ministar unutrašnjih poslova RS, ranije je izjavio da se na utvrđeni tender za nabavku tri nova helikoptera za potrebe policije Srpske mogu javiti firme iz svih zemalja koje ispunjavaju uslove.\n“I Rusi i Amerikanci i Francuzi i Italijani i bilo ko, ako ispune uslove koje tražimo u tenderu i ponude najbolju cijenu, proći će”, rekao je Lukač.\n“Služiće i za gašenje požara, medicinske evakuacije i pomoć stanovništvu u elementarnim nepogodama i drugim teškim situacijama”, naveo je ministar unutrašnjih poslova Srpske.\nInače, u ranije objavljenoj odluci o nabavci helikoptera navedeno je da je procijenjena vrijednost, bez PDV-a, 42.163.000 maraka. Sredstva su već obezbijeđena odlukom Vlade Republike Srpske.\nU klizištu u Kini stradalo 20 osoba\nOglasio se i Bakir: ”Dodik će izvući najdeblji kraj”\nSB UN o Libiji, bez saglasnosti o osudi napada na migrante\nMisterija riješena – Tumbaković precrtao Jovića jer je “povrijeđen” igrao za Real\nAkcija SIPA-e na Sokocu, jedna osoba uhapšena\nMeksiko, zaplenjeno više od 2 tone droge, uhapšeni članovi narko kartela


iAnatomija: Zbog kritike javnosti Apple odlaže kontroverzni plan skeniranja privatnih fotografija\nZbog kritike javnosti Apple odlaže kontroverzni plan skeniranja privatnih fotografija\nIdeja da novi iOS ima ugrađenu mogućnost putem koje bi Apple mogao da pretražuje fotografije i upoređuje ih sa onima iz baza podataka o iskorišćavanju i maltretiranju dece mnogima nije dobro seo. Protiv njega su istupili sami korisnici, ali i aktivisti za zaštitu privatnosti, brojni analitičari i komentatori, pa je cela priča o zaštiti dece od iskorišćavanja za pornografiju ili zlostavljanja pala u drugi plan.\nPodsetimo, Apple je najavio kako će u narednim mesecima, nadogradnjom svojih operativnih sistema, omogućiti da se privatne fotografije sa iCloud-a putem hash vrednosti upoređuju sa sadržajima u bazama podataka koje vode udruženja za zaštitu dece. Na ovaj bi se način, uz više stepena provere i nekoliko nivoa zaštite privatnosti, tragalo za ilegalnim sadržajima koje bi se prijavljivalo policiji.\nAli, jasno je da "njuškanje" po iCloud-u i fotografijama nije dobro odjeknulo u javnosti. Mnogi kritičari smatraju da je to prvi korak prema mogućnosti da se i razni drugi sadržaji aktivno traže na korisničkim iCloud nalozima, a to, pak, može imati nesagledive posledice po privatnost svih korisnika. Apple je nakon prvih kritika najavljivao kao degradacije kvaliteta enkripcije i zaštite privatnosti neće biti, ali i da će odbijati sve eventualne zahteve vlada i istražnih tela da svoj program zaštite dece prošire na traganje za bilo kakvim drugim sadržajima.\nPokazalo se da to nije bilo dovoljno, jer je odluka proteklih nedelja i dalje bila predmet oštrih kritika – pa je Apple povukao jedini logičan potez. Na svojim su stranicama, na kojima se najavljivala kontroverzna funkcija zaštite dece, dodali napomenu. U njoj stoji kako ranije najavljeni planovi, kojima je isključivi cilj bio zaštititi decu od online predatora, iskorišćavanja i zlostavljanja, neće biti aktivirani kada je bilo najavljeno.\nU skladu s, kako kažu, povratnim informacijama od korisnika, aktivista, istraživača i drugih, odlučili su da sebi daju još malo vremena. U narednim mesecima će prikupiti sve potrebne podatke i raditi na poboljšanjima sistema za zaštitu dece, pre nego ga puste u upotrebu. Od plana, čini se, ipak nisu potpuno odustali te ga i dalje nazivaju "kritično važnim".


NIS predstavio rezultate poslovanja za 2017. godinu na Beogradskoj berzi | NIS\nNIS > Presscentar > Vesti > NIS predstavio rezultate poslovanja za 2017. godinu na Beogradskoj berzi\nNIS grupa je danas na Beogradskoj berzi predstavila rezultate poslovanja za 2017. godinu.\nPrezentaciju o ključnim finansijskim pokazateljima u 2017. godini, pred investitorima, bankarima i akcionarima, održao je Anton Fjodorov, zamenik generalnog direktora i direktor Funkcije za finansije, ekonomiku, planiranje i računovodstvo NIS-a.\nFjodorov je istakao da je u 2017. godini NIS Grupa ostvarila neto dobit od 27 milijardi dinara, što je 80 odsto više nego 2016. godine. Takođe, pokazatelj EBITDA iznosi 47 milijardi dinara, što predstavlja povećanje za 18 odsto u odnosu na isti period 2016. godine.\nStručna javnost je upoznata i da je NIS grupa u 2017. godini u segmentu istraživanja i proizvodnje povećala resursnu bazu za 3,1 odsto. Ukupan obim prerade nafte u ovom periodu povećan je za devet odsto, dok je u oblasti prometa ostvareno povećanje od pet odsto.\nIzmeđu ostalog, iznet je i podatak da je NIS Grupa u 2017. godini nastavila da uspešno sprovodi program operativne efikasnosti u svim oblastima poslovanja, uz efekat na pokazatelj EBITDA koji se procenjuje na 7,2 milijarde dinara.\nNa kraju prezentacije, istaknuto je da će NIS u 2018. godini u novi ciklus investicija uložiti gotovo 47 milijardi dinara.\nNakon izlaganja, direktor Funkcije za finansije, ekonomiku, planiranje i računovodstvo je odgovarao na pitanja stručne javnosti.


'TO NE MOŽE': Debevec odgovorio o zahtjevu SDP-a za prebrojavanje glasova u Mostaru | Slobodna Bosna\n“TO NE MOŽE”: Debevec odgovorio o zahtjevu SDP-a za prebrojavanje glasova u Mostaru\nSud samo može odlučivati o izbornim žalbama, zaključio je predsjednik Suda Bosne i Hercegovine Ranko Debevec.\nPredsjednik Suda Bosne i Hercegovine Ranko Debevec je za Klix.ba komentarisao odluku Socijaldemokratske partije (SDP) da preko ove institucije traži prebrojavanje glasova s lokalnih izbora u Mostaru. Obrazložio je kako ovaj može postupati."Jedina apelaciona nadležnost Suda BiH je rješavanje izborne žalbe. Kada Centralna izborna komisija (CIK) odbije neki zahtjev stranke, nezadovoljna strana ima pravo da uputi izbornu žalbu Sudu BiH čiji je rok rješavanja 72 sata", ukazao je.\nKako je kazao Debevec, ne može reći koje vrste bi trebala da bude ta pritužba.\n"SDP ne može to tražiti od Suda Bosne i Hercegovine prije nego što o tome odluči CIK. Eventuano na odluku CIK-a nezadovoljna strana ima pravo izborne žalbe u roku od 72 sata", ponovio je.\nPotcrtao je da se samo na konačne odluke CIK-a vezane za izborni proces može se uputiti žalba Sudu Bosne i Hercegovine.\n"Da SDP tek tako traži od Suda BiH - to ne može. Sud samo može odlučivati o izbornim žalbama", zaključio je predsjednik Suda Bosne i Hercegovine Ranko Debevec.\nPodsjećamo, SDP je istovremeno zatražio i od CIK-a da naloži ponovo prebrojavanje glasova glasova svih stranaka, koalicija koje su učestovale na lokalnim izborima održanim krajem prošle godine u Mostaru\n19. Jan. 20217\nČOVIĆ I DALJE NA IGLAMA: Zbog nepravilnosti, ponovo će se brojati glasovi sa još 10 biračkih mjesta


Nadrealne kombinacije slagalica | CityMagazine\nKada slažemo slagalicu, mi želimo da od haosa raštrkanih delova napravimo odgovarajuću smislenu celinu. To očigledno nije cilj kanadskog umetnika Tima Klajna. Nakon što je uvideo da proizvođači koriste iste delove u različitim slagalicama, on je došao na ideju da se malo zabavi tako što će ih iskombinovati.\nKao rezultat toga, nastala je kolekcija nadrealnih slagalica koje vešto spajaju elemente iz nekoliko slagalica u jednu celinu. Među njegovim uspešnijim kolažima su onaj koji prikazuje kombinaciju konja i voza, vodopada i automobila, kao i ukrštenice i ilustracije pecanja. Pogledajte u našoj galeriji kako izgleda ova interesantna kolekcija, a za više radova istog autora, posetite njegov zvanični veb-sajt.\nNadrealne kombinacije slagalicaOtvori galeriju\nOvo je najskuplja slika na svetu nadrealno · slagalice


Djelujući u koordinaciji i saradnji sa šefom Odsjeka za terorizam Tužiteljstva BiH, policijski djelatnici Državne agencije za istrage i zaštitu (SIPA), po dolasku u BiH, na aerodromu u Tuzli, uhapsili su osumnjičenu Senu Hamzabegović (1960.) iz Tuzle, državljanku BiH i Švicarske Konferederacije.\nNavedena osumnjičena je pod istragom zbog kaznenih djela finansiranja terorističkih aktivnosti iz članka 202d. Kaznenog zakona BiH.\nOsumnjičena je da je u periodu od 2013. godine, slanjem novca i finansijske potpore, kao i na druge načine, pružala potporu državljanima Bosne i Hercegovine, koji su boravili na stranim ratišitima na području Sirije i Iraka, u strukturama tzv. “ISIL-a”, između ostalog i svome suprugu, koji je imao značajnu poziciju i ulogu unutar terorističkih struktura povezanih sa “ISIL-om” koji je od strane Vijeća sigurnosti UN-a, proglašen terorističkom organizacijom, a koji se još uvijek nalazi u bjekstvu.\nNakon hapšenja u Tuzli, izvrešen je pretres objekata koje osumnjičena koristi.\nTužiteljstvo BiH i partnerske sigurnosne agencije i institucije u BiH i inozemstvu, dulji vremenski period, prikupljali su informacije o nezakonitim aktivnostima osumnjičene.\nU zakonskom roku, koji za kaznena djela terorizma iznosi 72 sata, osumnjičena će biti predata Tužiteljstvu BiH na dalje procesuiranje.


WHO: Pandemija majmunskih boginja malo vjerovatna\nIlustracija (Foto: REUTERS/Dado Ruvic)\nSvjetska zdravstvena organizacija (WHO) ne vjeruje da će širenje majmunskih boginja van Afrike dovesti do pandemije, rekla je zvaničnica WHO u ponedjeljak i dodala da i dalje nije jasno da li zaražene osobe, koje nemaju simptome, mogu da inficiraju druge.\nViše od 300 navodnih i potvrđenih slučajeva majmunskih boginja - obično blage bolesti koja se širi bliskim kontaktom i može da izazove simptome slične gripu i osip i otoke na koži - registrovano je u maju, uglavnom u Evropi.\nWHO razmatra da li se širenje te bolesti može označiti kao "potencijalna vanredna situacija u javnom zdravstvu na međunarodnom nivou". Takva oznaka, koja se koristila za Covid 19 i ebolu, pomogla bi da se ubrza istraživanje i finansiranje da se bolest suzbije.\nNa pitanje da li postojeće žarište majmunskih boginja ima potencijal da preraste u pandemiju, visoka zvaničnica programa WHO za vanredne situacije Rosamund Luis odgovorila je: "Ne znamo, ali ne mislimo da je to slučaj. U ovom trenutku nismo zabrinuti u pogledu globalne pandemije".\nLuis je navela je su ograničene informacije o tome da li ljudi, koji su asimptomatični, mogu da prenesu bolest.\nVećina slučajeva registrovana je u Evropi - a ne u centralnoj i zapadnoj Africi gdje su majmunske boginje endemska bolest - i nije povezana sa putovanjem. Za sada nisu prijavljeni smrtni slučajevi.\nNaučnici pokušavaju da utvrde uzrok naglog rasta zaraženih, dok su zdravstvene vlasti navele da postoji određeni stepen prenošenja u zajednici. Neke zemlje počele su da nude vakcine bliskim kontaktima potvrđenih slučajeva.\nBritanska zdravstvena agencija saopštila je u ponedjeljak da zaraženi majmunskim boginjama mogu da se izoluju kod kuće, ako se dovoljno dobro osjećaju, i da bi trebalo da ograniče bliski kontakt sa drugima dok se ne zacijele rane po tijelu koje bolest može da izazove.\nAgencija je navela da je rizik po opštu populaciju od virusa i dalje nizak, te da je najveći rizik od prenošenja kroz direktan kontakt sa inficiranima.


Čadež: Potvrda velikog auto-giganta da dolazi u Srbiju bila bi najbolja vest\nBiznis Autor:Beta25. apr. 202216:5616 komentara\nPredsednik Privredne komore Srbije (PKS) Marko Čadež izjavio je da bi potvrda najavljene investicije jednog od dva velika automobilska giganta sa kojima država pregovara o ulaganjima u Srbiju, bila najbolja vest, u nizu pesimističkih scenarija po globalnu ekonomiju i loših vesti koje stižu iz međunarodnog okruženja usled ukrajinske krize.\n„To bi bila sjajna vest i u srećnija i bezbrižnija vremena, a kamoli u ovim okolnostima“, istakao je Čadež, u intervjuu za „24sedam“.\nNaglasio je da su analitičari su sve složniji, a privrednici sve zabrinutiji, da će posledice ukrajinske krize na globalnom nivou biti znatno veće, dalekosežnije i složenije nego posledice pandemije korone.\n„Brigu privrednicima ne stvara samo otežani pristup ruskom, ukrajinskom i beloruskom tržištu i potreba da u kratkom roku pronađu alternativna tržišta za plasman proizvoda i nabavku sirovina koje su uvozili iz tog regiona, već i prekidi globalnih lanaca snabdevanja koji prouzrokuju neravnotežu ponude i tražnje, poremećaje u snabdevanju, rekordne stope inflacije na svetskom nivou, povećanje troškova i proizvodnje i trgovina“, objasnio je Čadež, prenela je PKS.\nКada je reč o izazovima u evropskoj, a posebno nemačkoj kao najjačoj autoindustriji, sa kojom su povezani domaći dobavljači, Čadež je rekao da kompanije koje ovde posluju, u proteklih mesec i po nisu prijavljivale veće specifične teškoće, osim onih sa kojima se suočava cela privreda i posebno metalski sektor.\n"Proizvođači auto-delova za sada na zalihama imaju nešto sirovina i repromaterijala nabavljenih ranije i proizvodnja se uglavnom odvija neometano, ali se oseća izvesno smanjenje starih porudžbina. Pojedine kompanije koje posluju u Srbiji su dosta optimistične, jer očekuju dodatne poslove na novim projektima nakon prestanka rada fabrika u Ukrajini, Rusiji i obustava u Evropi", rekao je Čadež.\nNavodeći da je Evropska unija (EU) bila i ostaje naš najzačajniji ekonomski partner, ; Čadež je ukazao da bi se nastavak negativnih kretanja u evropskoj ekonomiji zbog ukrajinske krize i te kako odrazio na poslovanje srpske privrede i predstavljao bi osnovni rizik za dostizanje projektovanih stopa našeg privrednog rasta.\n"Prema preliminarnim podacima za mart o robnoj razmeni sa svetom, privreda Srbije se za sada dobro drži, uprkos svim problemima koje je donela ukrajinska kriza", rekao je Čadež.\nКomentarišući prilike na energetskom tržištu na privredu Srbije, Čadež je rekao da na cene nafte i gasa, kao uvoznih energenata, ne možemo da utičemo, ali da veruje da će pregovori za gas Srbiji doneti nižu cenu, povoljniju od tržišne.\nOno o čemu, kako je istakao, u ime privrede možemo da razgovaramo, jesu cene električne energije iz domaće proizvodnje koje će se, izvesno, povećati.\n"Neophodno je naći rešenje koje će posle 30. juna biti prihvatljivo i za industriju da može da plaća i za EPS da može da proizvodi", poručio je Čadež.\nOsvrnuvši se na ukidanje zabrane izvoza žita, brašna i ulja, on je ocenio da je to dobro, ali da bi, iz ugla privrede, bilo bolje da je to ranije učinjeno, da su kvote utvrđene za više meseci i da su finalni proizvodi na slobodnom režimu izvoza.\nPКS je od početka ukrajinske krize uspostavila i info-centar sa najaktuelnijim informacijama bitnim za kompanije izvoznike u Rusiju i Ukrajinu.\nPrema izveštajima u kojima se na dnevnom nivou prati situacija, izvoz u Rusiju za sada funkcioniše otežano, jer roba putuje i po mesec dana, ali bi, rekao je Čadež, najgori scenario za naše izvoznike bio da se novim restrikcijama EU prema Rusiji drumski saobraćaj potpuno obustavi.\nNa pitanje da li privreda može da očekuje nove pakete podrške, Čadež je odgovorio da je PКS u stalnom kontaktu sa privrednicima i Vladom.\n"Eventualni paketi državne pomoći ovoga puta bi morali biti mnogo selektivniji od kovid paketa, u skladu sa prethodnom detaljnom procenom najugroženijih segmenata privrede", ocenio je Čadež.\nautomobilimarko čadežPrivredna komora Srbije


Kosovska policija privela pa oslobodila direktora Televizije Puls\nKosovska policija privela je direktora TV Puls iz Šilova, Nenada Milenkovića nakon verbalne rasprave sa policijskom patrolom. Milenković tvrdi da je priveden zato što im je ukazao da i oni kao i svi ostali učesnici moraju poštovati zakon o saobraćaju.\nOpisujući jučerašnji događaj, Milenković je u izjavi KIM radiju rekao da je do incidenta došlo nakon što mu je patrola KPS-a izrekla kaznu zbog vožnje dvogodišnjeg deteta na prednjem sedištu auta. Međutim, kako Mienković kaže, jedan od policajaca počeo je bahato da se ponaša i pokušao je da mu oduzme telefon. “S pravom mi je napisao kaznu. Nemam ništa protiv toga, ali kad sam ja njemu rekao da je policijsko vozilo neispravano i da je zakon za sve isti, a da on kao pripadnik policije mora da bude primer svim ostalim učesnicima, počeo je bahato da se ponaša. Pokušao je nasilno da mi oduzme telefon, a onda sam uslikao njegov automobil na kome nije radilo jedno svetlo, nakon čega me je priveo’, kazao je Milenković KIM radiju. On ističe da mu je policajac na putu do policijske stanice pretio. “Kada smo stigli u policijsku stanicu njegov šef mu je rekao da ja imam pravo da ga slikam i da je on kriv što je neispravan u saobraćaju. On je nakon toga počeo da menja raspoloženje i priču, a nakon 45 minuta su me pustili i na tome se završilo. Najviše me je pogodilo to što su me priveli u prisustvu porodice’, kazao je Milenković. On dodaje da ovo nije prvi put da dolazi do nesporazuma sa KPS policijom, kaže da su ga prvo maltretirali zbog oznake “SRB’ koju ima na automobilu i navodi da će podići tužbu protiv pipadnika KPS-a, koju će predati EULEKS-u. Portparol KPS policije u Gnjilanu, Ismet Hašani, nije bio u mogućnosti da KIM radiju kaže nešto više o ovom slučaju i najavio da će više informacija imati sutra.\n05.03.2021 Saobraćajna nesreća u Gračanici, povređeno dvanaestogodišnje dete (1664)\n05.03.2021 Pasjane: Protest zbog zapošljavanja u Zdravstvenom centru (770)\n05.03.2021 Sud će ponovo raspravljati o pritvoru sedmorice mladića zbog tuče u Lapljem Selu (486)\n05.03.2021 OG: Na kovid-19 pozitivno još 13 osoba (265)


Predsjednik Srbije Aleksandar Vučić izjavio je danas da ne može isključiti mogućnost da slovački ministar spoljnih poslova Miroslav Lajčak bude specijalni izaslanik EU u pregovorima Beograda i Prištine, na prijedlog njemačkog kancelara Angele Merkel.\n"Ne bih isključio tu mogućnost. Ono što sam već rekao to je da će onaj ko bude vodio razgovore, posredovao u razgovorima, biti pod snažnim uticajem Berlina. Mislim da sam sve rekao", rekao je Vučić za RTS.\nOn je naveo da je Lajčak iskusan, veoma obrazovan i inteligentan čovjek, koji ima izuzetnu saradnju sa Berlinom i istakao da očekuje susret sa Merkelovom u Berlinu u narednih mjesec dana.\nBeogradski dnevnik "Blic" objavio je danas da će odlazeći slovački ministar spoljnih poslova Miroslav Lajčak biti specijalni izaslanik EU u pregovorima Beograda i Prištine za postizanje rješenja pitanja Kosova.\nPozivajući se na saznanja u diplomatskim krugovima u Berlinu, list je naveo da Lajčak na tu poziciju dolazi na prijedlog njemačkog kancelara Angele Merkel, koja bi se tako, posredno, snažnije angažovala na Balkanu.\nSagovornik lista rekao je da je to "ozvaničeno" i da su državni vrh Srbije i rukovodstvo Prištine obaviješteni da će Lajčak ubuduće voditi pregovore.\nVučić: Berlin će preko Brisela voditi glavnu riječ za Kosovo


RTS :: Mali: Dva Đilasova računa, na Mauricijusu i u Švajcarskoj\nPolitika Mali: Dva Đilasova računa, na Mauricijusu i u Švajcarskoj\nsreda, 17. mar 2021, 07:21 -> 19:23\nMali: Dva Đilasova računa, na Mauricijusu i u Švajcarskoj\nMinistar finansija Siniša Mali izjavio je da su "Večernje novosti" došle do dokumenata koji potvrđuju da Dragan Đilas ima račune na Mauricijusu od 5,7 miliona evra i u Švajcarskoj od 620.000 evra.\nMali je gostujući na Pinku, povodom saznanja do kojih su došle Novosti, rekao da je utvrđeno da je na ime Dragana Đilasa registrovana firma Ascaniuc LTD i da je on ovlašćeni korisnik računa u "Dojče banci" na Mauricijusu, sa dva računa.\nNa jednom računu ima 5.730.000 evra, na drugom računu ima nula marucijuskih rupija.\nKada je reč o računu u Švajcarskoj, navedeno je da Đilas ima firmu Multikom open AG u Švajcarkoj sa računom od 620.147 evra,čiji su korisnici Dragan i Gojko Đilas.\nPink je objavio pozivajući se na saznanja Novosti da je Đilas otvorio u Švajcarskoj kompaniju Multikom open AG, kao i da Đilas ima u Švajcarkoj ima još pet računa na kojima je više miliona evra.\nKako je navedeno, Đilasova firma Ascanius je bila značajan deo maleverzacija oko prodaje i preprodaje "Dajrekt medije". Ta firma je do 2014. bila zvanično u Đilasovom vlasništvu, da bi u aprilu iste godine bila fiktivno prodata holanskoj firmi CEE Media bugarskog biznismene Krasimira Gerkova.\nU ovoj transakciji prijavljuju se i vlasnik "Junajted grupe" Dragan Šolak koji je Gerkovu pozajmio 17,7 miliona evra za navodnu kupovinu "Dajrekt medije".\nBugarski biznismen prenosi vlasništvo bez naknade na firmu Ascanius u Đilasovom vlasništvu, da bi se 2018. ponovo pojavio Šolak za "Junajted grupom" i za 52 miliona evra kupio od Đilsovog Ascaniusa Đilasovu Dajrekt mediu. Navedeno je da je tako Đilas prodao svoju firmu samom sebi da bi izbegao plaćanje poreza.\nMali je to potvrdio i naveo da je Đilas 2014. godine, mesec dana pre nego što je otišao sa funkcije predsednika Demokratske stranke, fiktivno prodao kompaniju "Dajrekt medija" "jednom Bugarinu", a da je novac za kupovinu u iznosu od 17,7 miliona evra, prema dokumentima koje su objavile Novosti, obezbedio Dragan Šolak.\nMali je rekao da je bugarski biznismen kompaniju "Dajrekt medija" 2015. godine preneo na kompaniju "Askanius" iz Holandije, koja je, kako je objasnio, u vlašništvu kompanije Askanius iz Luksemburga. "Askanius LTD je kompanija gde je korisnik i vlasnik računa Dragan Đilas na Mauricijusu. To su neverovatne transakcije i transferi van očiju građana Srbije i van očiju poreskih organa gde oni transferišu desetine milione evra", rekao je Mali.\nMinistar je kazao da to pokazuje da su Đilas i Šolak u poslovnim odnosima od 2014.godine, a da ti odnosi kulminiraju 2018. godine kada je, kako kaže, Šolakova "Junajted medija" formalno kupila "Dajrekt mediju" od "Askaniusa".\n"U bilansima te kompanije u 2018. i 2019 godini je više od 52 miliona evra profita od prodaje Dajrekt medije. Gde je posle toga novac otišao, za neku je narednu istragu", naveo je ministar.\n"Jasna je njihova namera da sruše ovu vlast, da se vrate na vlast i da zarađuju ovoliki novac kao pre Vučića. A kroz ovakve pipke, desetine računa, ostrva, ne može se reći da bi pošten čovek ušao u tako nešto, osim ako nema nameru da nešto krije ili ako nepošteno nije došao do toga", rekao je Mali.\nŽeljko Radovanović, v. d. direktora Uprave za sprečavanje pranja novca, je izjavio za Pink da su se stekli uslovi za ozbiljnu istragu i aktivno učešće Tužilaštva u celom slučaju, kao i da će ta uprava dati svoj doprinos u tom slučaju.\nKaže da postoje sva tri indikatora da se pokrenu prve predstitažne radnje, a to su kompleksna vlasnisčka struktura, odsutstvo ekonomske logike u poslovnim aktivnostima, kao i kompleksna vlansička struktura unutar same korporacije, što nedvosmisleno ukazuje da se radi o pranju novca.\n10° C 8° C 7° C 7° C 5° C 6° C


Vesti online / Vesti / Svet / Otmičarima dva miliona dolara?\nĐ. Barović - B. Đokić - Vesti A\nOtmičari dvoje službenika Ambasade Srbije u Libiji, Slađane Stanković i Jovice Stepića, traže dva miliona dolara za njihovo puštanje. Ovo "Vesti" eskluzivno saznaju od izvora bliskih Bezbednosno- informativnoj agenciji Srbije.\nKo je oteo Slađanu Stanković i Jovicu Stepića: Libijska svakodnevica\n- U toku su intenzivni pregovori sa otmičarima koji su prvo tražili deset miliona dolara, ali su na kraju pristali da im se isplati dva miliona. Detalji pregovora se drže u tajnosti, a premijer Vučić je preuzeo ulogu koordinatora - ističe naš izvor što je kasnije potvrđeno i u Ministarstvu spoljnih poslova.\nU ambasadi u Tripoliju zaposleni nisu bili raspoloženi za razgovor o tome kao je odabrana opasna deonica za kretanje niti za ocenu tekstova nekih srpskih medija koji su doveli u sumnju ulogu ambasadora Olivera Potežice u otmici.\nNekadašnji vojni izaslanik SRJ u SAD, pukovnik u penziji Stanko Nešić kaže da je u slučaju otmica službenika ambasada procedura jasna.\n- Po dobijanju te informacije šalje se nota Ministarstvu spoljnih poslova zemlje domaćina, a informacija o otetima se odmah, bez ikakvih procedura prosleđuje Interpolu i službama bezbednosti. U slučaju da je reč o uceni, pregovara se posredstvom zemlje domaćina koja je u obavezi da isplati traženu sumu - kaže Nešić. U međuvremenu, bezbednosne službe ispituju sve opcije, pa čak i umešanost drugih službenika ambasade u otmicu. Nešić sumnja da je ovde to po sredi i ocenjuje da, prema podacima iz medija, procedura kretanja službenih vozila nije prekršena.\n- Osoblje ambasade i ambasador nemaju prava da van zgrade koriste oružano obezbeđenje, već je to prepušteno službama zemlje domaćina. Vozilo ambasade ima eks teritorijalni status, a ambasada ima zadatak da vlastima te države prijavi svaki svoj odlazak iz grada u kome je smeštena ambasada - zaključuje Nešić.\nVlasti Srbije se poslednjih nekoliko dana upinju u dokazivanju kako će učiniti sve da spasu dvoje otetih srpskih državljana. Istovremeno, već osam meseci u zatvoru u Tripoliju se nalazi Srđan Babić, bivši zamenik šefa obezbeđenja premijera Zorana Đinđića, koga ambasador Potežica još nijednom nije obišao.\nSumnjiv i ambasador Potežica\nZašto je srpsko diplomatsko predstavništvo i dalje radilo u Libiji i iz kog razloga su ambasador Srbije Oliver Potežica sa porodicom i troje saradnika putovali od glavnog grada Tripolija ka Tunisu veoma rizičnim putem na kome su dvoje službenika ambasade oteti u blizini grada Sabrate, još uvek je misterija.\nGotovo sve zemlje zatvorile su diplomatska predstavništa u Libiji upravo zbog opasnosti od otmica i terorističkih napada. Neke imaju predstavnike u Libiji, ali u Tobruku, gde se nalazi Vlada Libije koja je međunarodno priznata. Prema nezvaničnim informacijama, ambasador Potežica je uprkos tome insistirao da ostane u Libiji, tačnije u Tripoliju, iako su se sve druge evropske ambasade povukle.\nUz to i uz poslove sa izdavanjem studentskih viza Libijcima koji poslednjih godina u velikom broju dolaze da studiraju u Srbiji, spekuliše se da uloga ambasadora Potežice može biti ipak drugačija od one koja je predstavljena u javnosti.\nPrema pisanju beogradskih medija, Bezbednosno-informativna agencija istražuje ulogu ambasadora Potežice u otmici. Navodno je za saučesništvo osumnjičen izvesni Haudi Ganudi, Libijac koji je bio u pratnji ambasadora i dvoje kidnapovanih Srba, a ranjen je prilikom otmice od rikošeta. On je poreklom iz Sabrata, mesta gde su članovi lokalnog plemena oteli dvoje Srba i prijatelja Potežice, što je sve navelo BIA da otvori istragu i u ovom pravcu, odnosno da ispita vezu Potežice u celom incidentu.\nSVET Srpski trgovac oružjem pregovara s otmičarima\nSreda 11.11.2015. 08:04\nSVE treba uraditi da se dvoje otetih ODMAH oslobode po svaku cenu . Posle treba istražiti slučaj do kraja bez politike i podmetanja bilo kome . Dva miliona dolara za državu ne sme da predstavlja problem kada je ovakav slučaj u pitanju .


Vučić: Znam da su nas prisluškivali – Zvornik Danas\nNaslovna/naslovna/Vučić: Znam da su nas prisluškivali\nIgor Golubović Send an email 29. avgusta 2020\nBEOGRAD – Predsjednik Srbije Aleksandar Vučić izjavio je da zna da su njegovi razgovori sa srpskim članom Predsjedništva BiH Miloradom Dodikom bili prisluškivani i da su sarajevski mediji kampanju protiv njega zasnovali na lažima.\n„Oni su iz konteksta vadili jednu rečenicu iz razgovora sa Dodikom. Znam da su nas prisluškivali i kampanju su zasnovali na lažima. A onda su nakon dva dana pisali da je bio hladan doček Dodiku u Beogradu, što nije tačno“, rekao je Vučić za Televiziju „Pink“.\n„Sećate li se da je prošao jedan mesec da nije napadnuta srpska imovina ili srpska deca i mladići, u Vukovaru ili drugom mestu u Hrvatskoj. Kada ste zapamtili da je neko prebijen u Srbiji?“, rekao je Vučić povodom nedavnog napada na srpske mladiće u Vukovaru, ali i na Srbe i imovinu Srpske pravoslavne crkve u regionu.\nVučić je rekao da je ponosan što se takve stvari u Srbiji ne događaju, kao i na to što, čak i kada se dogode, nadležni uhapse vinovnike, a srpsko društvo takav incident osudi.


Uhapšen i šesti osumnjičeni za ubistvo u Buča Potoku - Index.ba\nUhapšen i šesti osumnjičeni za ubistvo u Buča Potoku\nPo raspisanoj potrazi Uprave policije MUP-a Kantona Sarajevo, razmjenjujući operativna saznanja sa Obavještajno-sigurnosnom agencijom BiH i policijom MUP-a RS, Policijskom upravom Prijedor i PU Bosanska Gradiška, lociran je i na području Bosanske Gradiške uhapšen N. A. (20), osumnjičeni za ubistvo u sarajevskom naselju Buča Potok.\n– Isti se nakon izvršenja krivičnog djela dao u bjekstvo, te je lociran i uhapšen zahvaljujući dobroj saradnji i razmjeni operativnih saznanja i informacija. Ovom prilikom se zahvaljujemo za vrlo uspješnu saradnju OSA-i BiH i MUP-a RS, PU Prijedor i PU Bosanska Gradiška – saopćeno je iz MUP-a KS.\nIz policije je ranije saopćeno da je pet osoba, koje se dovode koje se dovode u vezu sa ubistvom koje se jučer oko 18 sati desilo u naselju Buča Potok, predate u nadležnost Kantonalnom tužilaštvu u Sarajevu.\nIz Tužilaštva KS su naveli da će osumnjičeni biti zadržani 24 sata i nakon što ih u tom zakonskom roku ispita postupajući tužilac, odlučit će o daljim mjerama.\nPrethodni članakObjavljeni novi dokumenti o opasnom američkom istraživanju koronavirusa u Wuhanu\nNaredni članakJutros u BiH pretežno oblačno


Francuska ne popušta zaključcavanje sledeće nedelje\nTanjug 10. decembra 2020. 20:52\nPARIZ – Francuska neće ponovo otvoriti muzeje, bioskope i pozorišta sledeće nedelje kako je planirano jer broj slučajeva kovid-19 ne pada tako brzo kao što se vlada nadala, izjavio je danas premijer Žan Kasteks.\n„Još nismo na kraju ovog drugog talasa i nećemo postići ciljeve koje smo postavili za 15. decembar“, rekao je Kasteks na konferenciji za novinare, prenosi Rojters.\nFrancuska vlada najavila je da će zaključavanje uvedeno krajem oktobra kako bi se uhvatili u koštac sa drugim talasom korona virusa biti delimično ukinuto do 15. decembra, uključujući ponovno otvaranje kulturnih mesta.\nAli to je bilo uslovljeno time da broj infekcija padne na 5.000 dnevno, što se izgleda neće desiti.\nIako su stope prenosa nekoliko puta niže nego što su bile na vrhuncu drugog talasa, Francuska trenutno beleži u proseku 11.368 novih slučajeva svakog dana, prema podacima Rojtersa.\nU HR 39 preminulih i 174 novozaraženih korona virusom\nSeder zahteva evropsku korona-strategiju\nZapadne berze u padu, kineska statistika ohrabrila azijske\nPozorišta, bioskopi i muzeji trebalo bi da se ponovo otvore početkom januara, rekao je Kasteks.\nFrancuska će se držati svog ranije najavljenog plana da 15. decembra ukine naredbu o ostajanju kod kuće i zameni je noćnim policijskim časom, rekao je Kasteks.\nPolicijski čas će trajati od 20:00. svake noći – sat vremena ranije od planiranog – i neće biti prekinut za novogodišnju noć.\n„Najbolji način da se dočeka 2021. jeste da brinemo jedni o drugima“, rekao je ministar zdravlja Olivije Veran.\nPolicijski čas će, međutim, biti ukinut 24. decembra, na Badnje veče, jer „Božić ima posebno mesto u našem životu i tradiciji“, rekao je Kasteks.


Toplo i uglavnom stabilno do nedelje, kraj sedmice donosi jače zahlađenje i kišu | VojvodinaMeteo\nToplo i uglavnom stabilno do nedelje, kraj sedmice donosi jače zahlađenje i kišu\n21. avgusta 2018, 21:56\nI u naredna četiri dana u Vojvodini se zadržava veoma toplo vreme sa svakodnevnim maksimalnim temperaturama iznad 30°C, a najviše do 34 stepena. U nedelju, drugog dana vikenda, prema današnjim proračunima globalnih prognostičkih modela treba očekivati jaču promenu vremena uz osetniji pad temperatura za oko 10°C i pojavu pljuskova sa grmljavinom. Umesto južnih vetrova koji će duvati danima pre, u nedelju 26. avgusta duvaće severac.\nSinoptička situacija u subotu i ciklon u Đenovskom zalivu (GFS)\nUticaj anticiklona koji trenutno utiče na vreme u našim krajevima prema kraju nedelje će slabiti, a sa zapada Evrope uz dotok hladnije i vlažnije vazdušne mase treba očekivati ciklogenezu i u našim krajevima. Naredne dane obeležiće uglavnom pretežno sunčano i stabilno vreme, istina uz tu i tamo po koji pljusak usled uticaja visinskog ciklona, a biće i vrlo toplo. Sve to zameniće oblaci, kiša, i pad temperature – prema današnjim proračunima najverovatnije u nedelju.\nPromena u nedelju, ponedeljak najhladniji\nDok se promena vremena, tačnije prelazak hladnog fronta preko našeg područja prema današnjim proračunima očekuje u nedelju, ponedeljak 27. avgust će najverovatnije biti najhladniji dan, nakon čega će uslediti postepeno otopljenje. Sve je izvesnije da sledi 2 do 3 dana sa maksimalnim temperaturama oko 25°C ili nižim, što i jeste u okviru normale za treću dekadu avgusta, ili malo ispod.\nT850hPa anomalija (GFS) – priliv hladnijeg vazduha od nedelje (Izvor: meteogiornale.it)\nMogućnost vremenskih nepogoda\nSvakako da nagli priliv hladnijeg vazduha na zagrejano kopno u velikoj većini slučajeva znači i burne procese u atmosferi, kada se pojavljuju jaka uzlazna strujanja, što pogoduje razvoju snažnih olujnih oblaka – međutim nastanak snažne oluje zavisi od mnogo faktora.\nGlobalni numerički modeli još uvek značajno osciluju kada su parametri konvekcije u pitanju, pa je tako za sada još uvek teško reći hoće li pored kiše i pojačanog vetra biti i vremenskih nepogoda. Kada modeli visoke rezolucije “stupe na scenu”, odnosno počnu da pokrivaju nedelju i ponedeljak (što je u slučaju našeg WRF-ARW modela od četvrtka), sigurno ćemo znati i više detalja.\nStabilizacija verovatno brzo stiže uz otopljenje\nIako se još uvek ne zna tačan scenario ove promene koja nam sledi krajem aktuelne sedmice, može se reći da većina rešenja ukazuje na to da hladnije i nestabilno vreme neće dugo potrajati. Stabilizacija vremena i porast temperature usledili bi koliko već od utorka, što je sigurno za većinu dobra vest. Isto tako treba istaći da nakon prodora hladnije vazdušne mase, do kraja avgusta više ne bi trebalo očekivati maksimume iznad 30°C, ali će u većini dana naredne sedmice temperature biti između 26 i 29°C.


Na Evropskom prvenstvu u boksu koje se održava od 10. do 23. novembra 2020. u Budvi učestvuje i selekcija Bosne i Hercegovine u čijem sastavu se nalaze Alija Mešić, bokser kojem se predviđa blistava karijera.\nOdličan učenik i sjajan sportista Alija Mešić, zajedno sa trenerom Ervinom Bristićem i klupskim kolegom Mirzom Mrkonjićem, tim povodom bio je gost ministra Mićanovića.\nVlada Tuzlanskog kantona i Ministarstvo kulture, sporta i mladih će sutra (subota, 24.10.2020.godine), raspisati Javni poziv za podršku mladima, najavio je to danas na konferenciji za medije ministar kulture, sporta i mladih Srđan Mićanović.\nEvropsko prvenstvo ritmičke gimnastike koje će se održati od 24. do 29. novembra 2020. u Kijevu (Ukrajina) ugostiti će veliki broj gimnastičarki, a među njima će biti i selekcija Bosne i Hercegovine u čijem sastavu se nalaze dvije takmičarke sa područja Tuzlanskog kantona, Irma Jukić i Amila Bećirović.\nZakon o zaštiti kulturne baštine, usvojen 14.10.2020. godine na sjednici Skupštine Tuzlanskog kantona, predstavlja izuzetno značajan iskorak u zaštiti, očuvanju i afirmaciji kulturnih vrijednosti Tuzlanskog kantona.


Srbija Tenisu čuva zemlju, a on prodaje kompaniju – AGRO VESTI by agronews.rs\nSrbija Tenisu čuva zemlju, a on prodaje kompaniju\nHome agro danas Srbija Tenisu čuva zemlju, a on prodaje kompaniju\nMar 26, 2021 | agro danas, Agrobiznis, Aktuelno, Evropska unija, fokus, Hrana, Investicije, Kompanije, Poljoprivreda, Prehrambena industrija, Srbija, Stočarstvo, Teme, Tržište, Vesti\t|\nNemački milijarder i vlasnik jedne od najvećih mesnih industrija na svetu Klemens Tenis razmatra mogućnost da proda kompaniju Tenis čiji je dolazak u Srbiju predsednik Aleksandar Vučić najavio još pre pet godina. U međuvremenu, u Srbiji se godinama čeka na dolazak Tenisa koji bi nakon eventualne prodaje mogao da se nikada i ne desi\nVrednost kompanije procenjuje se na četiri milijarde evra, a kako Blumberg piše vlasnici bi mogli da počnu pregovore o prodaji sa potencijalnim kupcima u narednih nekoliko nedelja.\nSam Klemens Tenis ”vredi“ 2,3 milijarde dolara, a odluka o prodaji koju za Blumberg niko iz kompanije nije želeo da komentariše došla je u trenutku, ne tako slavnom, u 50 godina dugoj istoriji kompanije.\nNaime, i pre nego što je postao poznat u Srbiji i to nakon što će Vučić u jesen 2014. posetiti jednu od njegovih fabrika u Nemačkoj, Tenisu je zamerano kako se ophodi i loše plaća radnike, koji su mahom iz istočne i jugoistočne Evrope.\nProšle godine u junu još jedan skandal je potresao ovaj mesni gigant, 1.500 radnika zaraženo je virusom korona, a cela jedna fabrika u kojoj radi 7.000 ljudi i koja se bavi pakovanjem mesa morala je na kratko da bude zatvorena.\nU međuvremenu, u Srbiji se godinama čeka na dolazak Tenisa koji bi nakon eventualne prodaje mogao da se nikada i ne desi.\nI bez te prodaje poslednjih godina deluje da investicija u pet farmi uglavnom u Banatu i četiri miliona svinja, sa ulaganjem od 300 miliona evra – nikada i nije bila realna.\nJedino što podseća da je Tenis i dalje ”u igri“ jeste državno poljoprivredno zemljište koje se u Banatu „čuva“ za njega i investitore slične njemu i koje poljoprivrednici koji žele da rade ne mogu da zakupe tako lako.\n”Samo u zrenjaninskom ataru za Tenisa je rezervisano 2.500 hektara. Mi smo pokrenuli pre četiri godine upravni spor jer je Pokrajinski sekretarijat za poljoprivredu odbio našu žalbu u kojoj sporimo uslove koji su predviđeni za takozvano prvenstvo zakupa“, kaže za Danas Slavko Vukov iz Saveza udruženja poljoprivrednika Banata.\nDržavno poljoprivredno zemljište, napominje on, može da se da po pravu prvenstva zakupa ili investitorima, koji treba iza sebe da imaju uspehe, bilanse, reference.\n”Kako se kod nas to ticalo Tenisa, Planet fuda i još nekih firmi koje su jedine kojima je neko zemljište dodeljeno mi smo za sve njih pokrenuli postupak jer nisu ispunjavali sve te kriterijume za dobijanje prava prvenstva“, ističe Vukov.\nTrenutno, to državno zemljište se izdaje na godinu dana, u toku je licitacija, odnosno objavljen je oglas o davanju poljoprivrednog zemljišta u zakup u Zrenjaninu i dok se većina zemljišta izdaje na 15 godina u slučaju državnog, između ostalog, namenjeno Tenisu daje se samo na godinu dana.\n”Žalili smo se pokrajinskom sekretarijatu za poljoprivredu i oni su nas odbili. Pokrenuli smo posle upravni spor, pre dve godine Upravni sud je to vratio na ponovno odlučivanje, ali odluka Sekretarijata je ponovo bila ista. Ponovo smo se žalili i još ne znamo šta je odlučeno“, naglašava naš sagovornik.\nSlavko Vukov kaže da je tog dana kada su odbornici u Skupštini grada odlučivali o zemljištu za Tenisa bio u sali i rekao da ne vidi smisao davanja zemljišta toj ili bilo kojoj drugoj firmi, jer naše zemljište treba da obrađuju naši poljoprivrednici.\n”Da li je investitor poput Tenisa Srbiji potreban – mislim da jeste. Spreman sam da moje zemljište poklonim toj ili nekoj drugoj firmi, jer ja imam nešto, ali oni ne mogu da poklone ništa jer nemaju ništa njihovo, to je sve naše, javno. Spreman sam da poklonim zemlju nekom investitoru koji će da dođe i otvori klanicu, na primer, i koji će biti orijentisan ka izvozu. Ali uzgoj stoke za tu klanicu treba da rade naši zemljoradnici, da obrađuju zemlju, da uzgajaju hranu za tu stoku i to je suština stvari“, ističe Goran Vukov.\nAgroekonomski analitičar Milan Prostran kaže da je od početka bio skeptik kada se radi o dolasku Tenisa u Srbiju.\n”Ako od trenutka kada se potpiše memorandum ili napravi dogovor prođe dve ili tri godine i ništa se ne desi najverovatnije da se nikada neće ni desiti. Motiv Tenisa da dođe ovde je bio Sporazum o trgovini koji imamo sa Rusijom i on je tako želeo da dođe do većeg tržišta“, kaže Prostran.\nBilo je tu, napominje, on raznih kombinacija i informacija i najave u početku o pet miliona svinja i to baš u Banatu. Prostran veruje da se Tenis neće pojaviti u Srbiji i da je on lično od starta bio da za domaće proizvođače i dugoročne ugovore.\nIako je prvi put dolazak Tenisa u Srbiju pomenut 2014, tek februara 2016. Vučić je za jun te godine najavio dolazak ove kompanije.\nPredsednik Srbije je tada najavio da će nemački investitor ”u početku proizvoditi 700.000 do 800.000 svinja, a narednih godina došli bi do cifre od četiri miliona“.\nOn je tada govorio i o ulaganju od 300 miliona evra, međutim, prema ugovoru u koji je Danas imao uvid a koji nikada nije potpisan planirana investicija bila je 100 miliona evra.\nTim ugovorom Tenisu je bila odobrena investicija koja ”podrazumeva projektovanje, izgradnju i upravljanje sa pet svinjskih farmi gde će svaka imati 70.000 svinja sa najmanje 2.500 krmača po farmi godišnje (ukupno 350.000 svinja na svih pet farmi)“.\nNavedeno je i pet lokacija, kao i datumi početka zakupa za svaku od njih, od Zrenjanina gde je u zakup trebalo da uđu novembra 2017, preko Kikinde, Sečnja, Vršca i Plandišta, gde bi zakup trebalo da počne novembra ove godine.\nNišta od toga za sada nije započeto. Pre više od dve godine Tenis je još jednom pomerio rokove za dolazak u Srbiju, a tada su iz Ministarstva poljoprivrede Danasu objasnili da je Komisija za davanje saglasnosti za investicione planove dala predlog za odlaganje investicije i to na molbu nemačke kompanije.\nTags: agrobiznisinvesticijeklemens tenisprehrambena industrijaStočarstvo\nTrećina svetske proizvodnje hrane završi u đubretu\nDok je u svetu svaki osmi stanovnik i svako peto dete gladno, godišnje se baca 1,3 milijarde tona hrane, a najbahatije su Severna Amerika i Evropa. Bacanje je svetski problem, a u Evropi je 2014. proglašena godinom borbe protiv bacanja hrane\nKina: Ogromni gubici za pčelare zbog koronavirusa\nKinezi, vodeći svetski proizvođači meda, trenutno se suočavaju sa najvećim gubicima u mednoj instrustriji, i to sve zbog koronavirusa


Ivana Španović pobedila na mitingu u Beogradu - Sport - Dnevni list Danas\nPočetna » Sport » Ivana Španović pobedila na mitingu u Beogradu\nSrpska atletičarka Ivana Španović pobedila je danas u skoku u dalj na atletskom mitingu „Srbija open“ u Beogradu.\n0Piše: Beta 20. februara 2019. 21.41 Izmenjeno: 20. aprila 2019. 12.27\nŠpanović je pobedila rezultatom 6,92 metra, skokom iz treće serije. Ona je u prve dve serije prestupila, u četvrtoj je skočila 6,90, u petoj 6,84 metara, a u poslednjoj seriji ponovo 6,90 metara.\n„Planirali smo da ovaj takmičarsko-pripremni period pred Evropsko prvenstvo završimo upravo takmičenjem u Beogradu, pred domaćom publikom. Zahvaljujem svima koji su došli da isprate atletiku, čestitam svim učesnicima, a što se tiče mog nastupa i više sam nego zadovoljna svim skokovima koje sam izvela. Bez obzira na ozbiljnost povrede koju sam imala prošle godine drago mi je da sam ponovo na stazi i na nivou na kome treba da budem pred Evropsko prvenstvo“, rekla je Španović.\n„Mnogo se radujem pre svega sto ću biti u prilici da se takmičim na Evropskom šampionatu i naravno da se borim za treće uzastopno zlato“, dodala je srpska atletičarka, koja je osvajala titule 2015. godine u Pragu i dve godine kasnije u Beogradu.


Nije samo Milanović kriv za pogibiju radnika RTS - Društvo - Dnevni list Danas\nPočetna » Vesti » Društvo » Nije samo Milanović kriv za pogibiju radnika RTS\nVeran Matić, predsednik Komisije za istinu o ubistvima novinara\nNije samo Milanović kriv za pogibiju radnika RTS\nJ. Lukač23.04.2013. 18:51\nKomisija za istinu o ubistvima novinara formiraće poseban tim za slučaj pogibije 16 radnika RTS u NATO bombardovanju 23. aprila 1999, u saradnji sa porodicama žrtava i kolega, kaže za Danas predsednik ove komisije Veran Matić. Podsećajući da je Komisija, čiji je inicijalni cilj da rasvetli ubistva novinara Slavka Ćuruvije, Dade Vujasinović i Milana Pantića, u martu prihvatila da radi i na slučaju bombardovanja RTS, Matić navodi da je u toku prikupljanje dokumentacije.\n– Komisija je od 28. marta nadležna za slučaj ubijenih medijskih radnika RTS, i prikuplja dokumentaciju od nadležnih institucija – Tužilaštva za organizovani kriminal, Višeg tužilaštva, sudske spise iz do sada realizovanih suđenja Dragoljubu Milanoviću, sa suđenja za bombardovanje SR Jugoslavije… U martu iduće godine će nastupiti relativna zastarelost ovog slučaja, što znači da će doći do zastarelosti mogućeg krivičnog gonjenja. Zbog toga ćemo nastojati da što pre prikupimo svu dokumentaciju i napravimo najbolje moguće procene kojim putem istraživati dalje. Komisija će se posebno usredsrediti na to da od Ministarstva odbrane i Vojnobezbednosne agencije dobije sve relevantne odgovore, ističe Matić.\nPrema njegovom mišljenju, imajući u vidu da je bilo vanredno stanje, i subordinaciju u Vojsci, nije moguće da je samo Milanović, bivši direktor RTS, odgovoran.\nPrema Matićevim rečima, tim Komisije tražiće sve podatke, u prvom redu i ko je, kada i na osnovu čega odredio zgradu RTS kao ratni cilj. Takođe, Komisija će nastojati i da međunarodne organizacije, kao što je njujorški Komitet za zaštitu novinara koji vodi registar ubijenih novinara i medijskih radnika, uvrsti u svoj popis stradalih i žrtve bombardovanja RTS.\nNezavisno udruženje novinara Srbije u jučerašnjem saopštenju izražava veru da će Komisija uspeti da dođe do pune istine o svim okolnostima pod kojima su zaposleni u RTS izgubili svoje živote.\nIako je za uskraćivanje bezbednosti svojim zaposlenima osuđen samo tadašnji generalni direktor RTS Milanović, NUNS podržava zahteve porodica žrtava da se utvrdi ko je sve znao da će zgrada u Aberdarevoj biti bombardovana i da se odgovorni procesuiraju i kazne, navodi se u saopštenju.\nCentar za evroatlantske studije podseća da su porodice poginulih radnika RTS još 30. aprila 2009. nadležnim državnim organima podnele zahtev za proširenje optužnice, po kome se do formiranja Komisije za istinu o ubistvima novinara nije postupalo. U saopštenju ove nevladine organizacije pozdravlja se odluka Vlade da Komisiji za istinu o ubistvima novinara proširi mandat i na pogibiju radnika RTS. Ističe se da taj potez predstavlja prvi organizovani pokušaj da se utvrde okolnosti ovog događaja, u koji nisu uključene samo porodice i prijatelji poginulih.\nProšle subote umrle su institucije ove države, policija je prepustila mesto crnim kapuljačama i nije reagovala , umesto da hapsi njih hapsila je one koji su stali uz svoje sugrađane, saopštila je Stranka slobode i pravde Zrenjanin.


Cikotić: U Kantonu Sarajevo ima više migranata nego u USK – Vijesti-X.com\nCikotić: U Kantonu Sarajevo ima više migranata nego u USK\n28/12/2020 28/12/2020 J.K.\nMigrantska kriza u Unsko-sanskom kantonu iskomplikovala se, jer je kantonalna vlast odustala od dogovora da se migranti iz kampa “Lipa” prebace u kamp “Bira”, tvrdi ministar sigurnosti BiH Selmo Cikotić.\n“Oni sada ne prihvataju Biru kao rješenje bez obzira što tamo ima više od 3.000 mjesta za smještaj migranata. Sada traže neka druga rješenja u okviru kampova Borići i Sedra”, rekao je Cikotić i dodao da se ta rješenja ne mogu donositi za dan.\nPrema njegovim riječima, u planu je da kamp “Lipa”, koji pravno više nije u funkciji, bude opremljen za dugotrajan boravak migranata, ali da te aktivnostim nije moguće započeti dok kantonalne vlasti ne izmjeste migrante koji su tu ostali.\n“Očekujem da se tom pitanju pristupi na organizovan način i da se nađu političke i organizacijske formule da se tert migrantske krize distribuiše na cijelom prostoru BiH”, rekao je Cikotić.\nPočeli protesti poljoprivrednika na carinskim terminalima\nVjetar napravio haos u BiH, na Bjelašnici puhao 126 kilometara na sat


Dončić za SK: Ne mogu da gledam SP na televiziji – Novosti iz svijeta košarke\n30/10/2018 30/10/2018 Jovan Kocev\t0 Comments\nKošarkaš Dalas Maveriksa Luka Dončić odigrao je protekle noći svoju najbolju utakmicu od debija u NBA ligi, a posle poraza od San Antonio Sparsa pričao je za Sport Klub o selidbi iz Evrope u Sjedinjene Države i reprezentaciji Slovenije.\nDončića su kao trećeg pika na draftu proteklog leta izabrali Atlanta Hoksi, koji su zatim prava na njega prosledili Maveriksima. Mnogi su jedva čekali da ga vide u najjačoj ligi na svetu, a on je za sada opravdao njihova očekivanja.\nU noći između ponedeljka i utorka u teksaškom derbiju, Maveriksi su poraženi u San Antoniju rezultatom 113:108 posle produžetka, a Dončić je bio najbolji u svom timu. Utakmicu je završio sa 31 poenom, osam skokova i četiri asistencije.\n„Mislim da smo odigrali baš dobru utakmicu u njihovoj dvorani, oni su tim za plej-of“, rekao je Dončić za SK.\nLuka je otkrio da je tokom leta radio na svemu pre debija u NBA ligi, kao i da vrlo često sam odlazi u dvoranu van standardnih treninga da bi vežbao. Kaže da ima osećaj da živi u avionu, ali da uživa u zgusnutom rasporedu od početka sezone.\nZgusnut raspored koji je imao i dok je igrao za Real onemogućio ga je da igra za reprezentaciju posle trijumfa na Evropskom prvenstvu, a to se i osetilo. Ipak, glavni razlog za to je sukob na relaciji Svetska košarkaška federacija – Evroliga, koji je doveo do toga da su svi nacionalni timovi oslabljeni u kvalifikacijama za Mundobasket.\n„Mislim da svi treba da pomažu igračima, na kraju krajeva igrači su ti koji igraju na terenu, treba im pomoći. Mislim da Slovenija neće igrati na Svetskom prvenstvu. Za mene je to… Ne mogu da gledam na televiziji ako ne igram, videćemo šta će biti“, naglasio je Dončić.\nZa kraj, Luka je imao poruku za sve gledaoce i čitaoce Sport Kluba koji ga prate u najjačoj ligi na svetu.\n„Hvala svima što me gledaju, što ustaju da me gledaju, hvala svima od srca“, rekao je Dončić za Sport Klub.\n← Ognjen Čarapić presudio Mornaru u uzbudljivom finišu\nPavićević: Pokušaćemo da iznenadimo Ritas →


TotalCar.rs » Izmene saobraćaja u Jurija Gagarina\nbeograd, izmene, novo\n0 komentara 4212 pregleda\nZbog postavljanja nove kišne kanalizacije u Ulici Jurija Gagarina, na deonici od raskrsnice sa Ulicom Antifašističke borbe (bivše Proleterske solidarnosti) do raskrsnice sa Ulicom Vladimira Popovića, do 22. marta 2012. godine važi izmenjena organizacija saobraćaja.\nDo 15. februara za saobraćaj je zatvorena srednja i leva saobraćajna traka ka Ulici Antifašističke borbe, smer ka novobeogradskim blokovima, a od 15. do 23. februara za saobraćaj će biti zatvorena srednja i desna saobraćajna traka u istom smeru.\nOd 23. februara do 14. marta biće zatvorena srednja i leva saobraćajna traka ka Sava centru, u smeru ka mostu Gazela, dok će od 14. do 22. marta za saobraćaj biti zatvorena srednja i desna saobraćajna traka u istom smeru.\nZa vreme radova neće biti izmenjen režim rada linija javnog gradskog saobraćaja. Međutim, stajalište „Blok 42″ u smeru ka Gazeli, biće privremeno izmešteno u Ulicu Savski nasip, pre raskrsnice sa Ulicom Antifašističke borbe, a po završetku radova biće vraćeno na prvobitnu lokaciju.


Intervju sa Dinom Cibulskajom, izvršnom direktorkom Crnogorskog Telekoma – Bankar.me\nApril 25, 2019 Članci, CRNA GORA, INTERVJUI, SVE VIJESTI Leave a comment\nDina Cibulskaja je poziciju izvršne direktorke Crnogorskog Telekoma preuzela u februaru ove godine. Karijeru u telekomunikacionoj industriji započela je u Telekom Austrija Grupi, a obavljala je vodeće funkcije u i Turkcell Grupi i Life mobilnom operatoru u Bjelorusiji.\nU razgovoru za PR Centar, Cibulskaja je govorila o tržišnim izazovima sa kojima se suočavaju telekomunikacione kompanije, poslovanju Telekoma, investicijama i razvoju kompanije, i društveno odgovornom poslovanju.\nNedavno ste preuzeli poziciju izvršne direktorke Crnogorskog Telekoma. Kakvi su vaši prvi utisci o kompaniji? Kako biste ocijenili telekomunikaciono tržište u Crnoj Gori i koji su najveći izazovi u poslovnom okruženju za Crnogorski Telekom?\nPotrebe korisnika su se u prethodnih nekoliko godina u velikoj mjeri promijenile, što je uticalo na tržište telekomunikacija na globalnom nivou. Operatori su morali da se prilagode i da korisnicima umjesto klasičnih kanala komunikacije (pozivi i sms) ponude nešto novo. Budući da u svakodnevici svih nas sve veće mjesto zauzimaju aplikacije i sadržaj, brzina mreže i pouzdanost infrastrukture postali su ključ vrhunskog korisničkog iskustva. Telekom je od početka posvećen povezivanju korisnika ne samo jednih sa drugima, već i sa mogućnostima digitalnog svijeta.\nNajveća specifičnost crnogorskog tržišta prije svega jeste njegova veličina. S jedne strane, svaka kompanija u Crnoj Gori suočava se sa poteškoćama da proširi svoje poslovanje jer veličina tržišta značajno utiče na obim poslovanja. To se posebno odnosi na velike infrastrukturne kompanije kakve su telekomunikacioni operatori.\nSa druge strane, veličina crnogorskog tržišta ima i svoje prednosti jer je realizacija novih projekata na nivou cijele zemlje lakša. U Crnogorskom Telekomu razvijamo različita digitalna rješenja koja služe poboljšanju kvaliteta života građana, idemo naprijed u tom pravcu. I ako bi došlo do šire privatno-javne saradnje kad je riječ o digitalnim rješenjima, prednost je to što na nju možemo da odgovorimo u vrlo kratkom roku.\nTakođe, ponosna sam što sam na čelu kompanije koja je dio Dojče Telekom grupe. Riječ je o najvrednijem telekomunikacionom brendu u Evropi i jednoj od vodećih svjetskih telekomunikacionih kompanija, koja je prisutna u preko 50 zemalja svijeta. U poslovanju Telekoma to se posebno osjeća kroz nivo ekspertize i standarde poslovanja obavezujuće za sve članice DT grupe.\nPosljednji izvještaji nadležnih agencija bilježe velika ulaganja u sektoru telekomunikacija od strane crnogorskih operatora. Kakvi su rezultati tih ulaganja i kakvu korist od toga imaju korisnici?\nTelekom je prema posljednjim rezultatima mjerenja kvaliteta mobilne mreže iz aprila ove godine zvanično najbrža mreža u Crnoj Gori, kako u gradovima tako i u ruralnim dijelovima zemlje i putevima. O pouzdanosti mreže najbolje govori podatak da više od polovine 4G internet saobraćaja u zemlji prolazi kroz našu mrežu.\nTo je naravno rezultat kontinuiranog ulaganja u razvoj mreže, jer je pružanje najkvalitetnije usluge i korisničkog iskustva prioritet naše kompanije. Zbog toga smo u mrežu u prethodne tri godine investirali preko 92 miliona eura. 4G mrežom pokrili smo skoro cjelokupnu naseljenu teritoriju Crne Gore. Fiksnom optikom smo pokrili gotovo cjelokupnu urbanu teritoriju i nastavljamo sa širenjem i u prigradskim područjima preko vazdušne optičke infrastrukture.\nVrijedi podsjetiti i da je Telekom u martu ove godine na testiranju 4G mreže prvi u Crnoj Gori postigao rekordne brzine od 925 Mbps, dvostruko veće od prethodno izmjerenih u zemlji. Pomjeranjem granica kada je riječ o brzini i kvalitetu mreže – ali i tehnologiji, jer smo takođe prvi u Crnoj Gori demonstrirali kretanje kroz virtuelnu stvarnost neometanu kablovima – predstavili smo dio mogućnosti koje će u budućnosti donijeti tehnologije zasnovane na 5G mreži.\nBudući da je nedavno okončan je prvi kvartal, da li možete da prokomentarišete rezultate poslovanja tokom prošle i početkom ove godine?\nPrethodnu godinu obilježili su stabilizacija poslovanja i rast profitabilnosti, pa je i neto dobit bila veća u odnosu na godinu prije. Stabilan trend je nastavljen i u prvom kvartalu ove godine, dok je neto dobit u skladu sa očekivanjima, i rezultat je ulaganja u mrežu i poboljšanje korisničkog iskustva.\nSa ulaganjima nastavljamo i u ovoj godini, kako bismo učvrstili poziciju lidera u razvoju tehnologija i inovacija, i obezbijedili visok kvalitet servisa i usluga.\nKad se podvuče crta, Crnogorski Telekom je uspješna kompanija i najveći telekomunikacioni operator u Crnoj Gori. Ostvareni rezultati daju nam prostor i resurse za veće investicije, a imamo i sve prednosti neophodne za dalji rast – veoma naprednu infrastrukturu, i veliku bazu pretplatnika.\nKonkurencija na tržištu telekomunikacija u Crnoj Gori veoma je jaka, a u nekim segmentima je dodatno ojačana integracijom operatora. Kako korisnici reaguju na promjene na tržištu?\nKorisnici prepoznaju kvalitet i odlučuju da nam poklone povjerenje. Ove godine smo najveći rast zabilježili u broju postpejd korisnika od čak 8 odsto, koji sada čine dvije trećine naše korisničke baze, što je i strateški cilj Telekoma. Time smo učvrstili lidersku poziciju u tom segmentu, kako kod poslovnih tako i kod fizičkih lica.\nNastavio se i rast broja korisnika mobilnog interneta iz prethodne godine, pa se baza korisnika u prva tri mjeseca ove godine uvećala za 7 odsto. Osim toga, bilježimo rast i u fiksnom internetu i TV uslugama. Zahvaljujući ulaganjima u mrežu o kojima smo već govorili, optika je sada dostupna u 86 hiljada domaćinstava, dok je broj korisnika optičke mreže porastao za 14 odsto u poređenju sa prethodnom godinom. Turbo DSL je dostigao pokrivenost od 69 hiljada domaćinstava.\nKako bi se trend rasta nastavio, pratimo i analiziramo potrebe naših korisnika i osvježavamo portfolio usluga i servisa, na šta oni pozitivno reaguju.\nOsim osnovnih telekomunikacionih usluga, operatori u Crnoj Gori postepeno šire spektar servisa. Na koji način operatori mogu da doprinesu razvoju društva?\nKroz razvoj pametnih rješenja i digitalizaciju Crne Gore, čemu je Telekom u potpunosti posvećen. Postojeći rezultati govore da smo lider u inovacijama u ovoj oblasti, a nastojimo i da budemo pouzdan partner Vladi i biznis sektoru.\nTelekom je sa Vladom Crne Gore prošle godine potpisao Memorandum o razumijevanju i saradnji za digitalnu Crnu Goru, čime smo partnerima iz javnog sektora pokazali da smo spremni da predvodimo ovaj važan proces. Drago nam je zbog toga što država razumije da digitalizacija predstavlja početak modernog poslovanja, i radujemo se svakoj njihovoj novoj inicijativi čija realizacija na kraju podrazumijeva efikasniju javnu upravu i pružanje usluga građanima. Zato svima sa kojima sarađujemo nudimo rješenja u skladu sa njihovim potrebama, kako bi unaprijedili poslovanje i ubrzali rast kompanije.\nPodsjetimo i da smo ove godine, sa partnerima iz privatnog i i javnog sektora, započeli postavljanje prvih javnih e-stanica, koje će turistima i vlasnicima električnih automobila omogućiti obilazak cijele zemlje, bez straha gdje će napuniti automobil. Krenuli smo sa Svetog Stefana, a nastavljamo sa Žabljakom, Pljevljima, Cetinjem i Tivtom.\nTo je tek jedno u nizu pametnih rješenja koja je Telekom razvio. Prethodno smo implementirali pametni parking i klupe, pametne sisteme za navodnjavanje, i monitoring nivoa buke i kvaliteta vazduha, a svakako nastavljamo da razvijamo pametna rješenja i promovišemo tzv. „zelenu ekonomiju“ i održivi razvoj Crne Gore.\nTelekom veliku pažnju poklanja društvenoj odgovornosti. U kom pravcu ćete usmjeriti buduće aktivnosti?\nKompanija je od privatizacije do danas uložila preko 9 miliona eura u razvoj zajednice, kroz brojne sponzorske i donatorske projekte.\nPosebno smo prepoznatljivi po donatorskom programu „Za svako dobro“, kojim smo do sada podržali 29 projekata od posebne važnosti za zajednicu, a obrazovanje, zaštita životne sredine i digitalna inkluzija ostaće i dalje oblasti našeg društveno odgovornog djelovanja.\nVeć 12 godina svoje servise stavljamo u službu unapređenja obrazovnog procesa tako što svim školama u zemlji omogućavamo besplatan internet. Osim togam, u fokusu naše pažnje posebno je razvoj STEM vještina i digitalne pismenosti kod djece i mladih. Inicijativa Teachtoday koju smo implementirali u saradnji sa Deutsche Telekomom i Ministarstvom prosvjete ima za cilj kreativno i bezbjedno korišćenje digitalnih medija, a u planu imamo još sličnih aktivosti kojima želimo da damo doprinos kvalitetnijem obrazovanju u eri digitalizacije.\nPosebno smo ponosni na naše zaposlene, koji su inicijatori brojnih humanitarnih i volonterskih akcija, i koji kroz angažman u Volonterskom klubu daju doprinos razvoju zajednice u kojoj živimo i radimo.\nPOJMOVICrnogorski Telekom Dina Cibulskaja nova izvršna direktorica Crnogorskog Telekoma Poslovanje Telekoma\nPrevious Raiffeisen Bank International objavila Fintech Atlas za zemlje CIE\nSljedeći Klijentima Atlas banke do sada isplaćeno preko 25 miliona eura depozita


Od sutra i radarske kamere u neobilježenim vozilima | Banjaluka.net\nOd sutra i radarske kamere u neobilježenim vozilima\nDirektor Policije Republike Srpske Darko Ćulum rekao je da će sistem radarske kamere ugrađen u dva neobilježena policijska vozila, koji je predstavljen danas, od sutra raditi na području cijele Republike radi sprečavanja prekoračenja brzine i sankcionisanja vozača.\n“Uređaj može raditi u pokretu pri čemu mjeri brzinu svih vozila u dolasku i odlasku, kao i u pokretu kao presretač uz direktnu kontrolu policijskih službenika kada se na licu mjesta sankcionišu vozači”, pojasnio je Ćulum i dodao da smatra da će uređaji djelovati preventivno na vozače.\n“U pet mjeseci ove godine smanjen je broj nesreća u odnosu na isti period lani. Ključni su juli i avgust, jer je avgust u posljednjih 10 godina mjesec sa najviše poginulih u saobraćaju. Sutra počinje i naša kampanja `Niti jedna brza vožnja`”, kaže Radojević.\n“Uloga radara nije samo represivna, već će imati i veliki preventivni efekat”, ocijenio je Ivanić i dodao da će radarski uređaji za početak biti raspoređeni na području Banjaluke i Prijedora, a kasnije i na području cijele Srpske.\n“SNSD je spreman za lokalne izbore, nije bitno da li će biti u oktobru ili novembru, rekla je Željka Cvijanović, potpredsjednik ove stranke nakon sastanka Izvršnog komiteta Saveza nezavisnih socijaldemokrata sa rukovodstvima opštinskih, gradskih odbora SNSD-a iz Izborne jedinice osam. “SNSD je spreman za lokane izbore, nije bitno da li će biti u oktobru ili


Bakini recepti porodica Sabljić iz Drvara ulaznica za evropsko tržište - Glas Srpske\nBakini recepti porodica Sabljić iz Drvara ulaznica za evropsko tržište\nVeljko Zeljković 10.09.2018 15:02\nDrvar - Pod sloganom “Budi zdrav ko dren” Jovanka Sabljić na porodičnom imanju u Drvaru proizvodi razne delikatese od drenjina, koje polako, ali sigurno, nalaze svoj put ka domaćim i inostranim potrošačima.\nJovanka i njena porodica počeli su da prave proizvode od drenjina po povratku u rodni Drvar 2001. godine. U početku je to bilo za vlastite potrebe i poneko sajamsko učešće, da bi kasnije sve preraslo u prilično ozbiljan posao.\nU domu ove porodice danas se na tradicionalan način prave rakija drenja, liker, kuvani i mućeni pekmez, kompot, sušene drenjine i bistri sok od drenjina.\n- Izabrana sirovina i način pripreme ih čini posebnim i kvalitetnim. Ručno pasiranje drenjina čije je stablo staro više stotina godina daje najfiniju teksturu pekmeza - istakla je Jovanka za “Glas Srpske” i dodala da su tokom prošle godine, koja je za ovu porodicu bila i poslovno najuspješnija, preradili više od sedam tona drenjina.\nKako je objasnila, svi proizvodi nastali pod okriljem brenda “Budi zdrav ko dren” prave se po tradicionalnim recepturama, bez dodavanja bilo kakvih aditiva i konzervanasa.\nOdskora ova porodica u svojoj ponudi ima i prirodne sokove pravljene na principu pare, bez dodavanja vode i šećera ili zamjenskih sladila.\n- Radimo po receptima naših baka, a osim od drenjina pravimo i sokove od domaćih jabuka, aronije sa naših plantaža, jagoda i grožđa iz prvog vinograda u Drvaru - kaže Jovanka.\nPotražnja za ovim proizvodima svakim danom je sve veća, pa porodica Sabljić planira da angažuje i lokalno stanovništvo u ovoj proizvodnji. Broj lokalnih proizvođača iz dana u dan raste, pa se tako nedavno Jovanki pridružila i porodica Runić iz Drvara, koja se počela baviti preradom divljih drenjina, domaćih krušaka i jabuka.\nJovanka pojašnjava da je od samog početka imala samo jedan cilj - da proširi brend i van granica BiH, u čemu je, zahvaljujući svojoj upornosti i uspjela.\n- U Evropi su drenjine prepoznate kao nešto novo i nesvakidašnje, kao nešto autohtono i posebno, a naši proizvodi kao jedinstveni - navela je Jovanka i naglasila da su njenu poslovnu ideju prepoznali i u Evropskoj komisiji, koja je kroz jedan od svojih projekata pomogla ovoj porodici. Tom prilikom porodica Sabljić dobila je 12.000 evra za unapređenje i proširenje svoje proizvodnje.\n- U narednom periodu planiramo implementaciju još jednog projekta, a koji bi trebalo da nam pomogne da naši proizvodi lakše nađu svoj put ka evropskom tržištu - istakla je ova mlada Drvarčanka, izražavajući nadu da će značaj organske proizvodnje drenjina i njihove prerade prepoznati i nadležni u BiH.


Kurs francuskog jezika za početnike | Akademija Aleksandrija\nKurs francuskog jezika za početnike\nPočetna » Kursevi jezika » Francuski jezik » A1 nivo francuskog\nUčenje francuskog jezika na nivou A1 u Akademiji Aleksandrija\nKurs francuskog jezika za početnike (A1) koji organizuje škola francuskog jezika Akademija Aleksandrija je prilagođen apsolutnim početnicima kao i onima koji imaju malo predznanja. Bilo da ste apsolutni početnik ili posedujete određeno znanje francuskog uverićemo vas da on nije težak.\nUčenje francuskog se odvija kroz savladavanje jedne od najpopularnijih knjiga za učenje ovog jezika, a koriste se i specijalno pripremljeni audio i video materijali kao i rečnici francuskog jezika. Časovi francuskog jezika se održavaju dva puta nedeljno po dva školska časa uglavnom u popodnevnim terminima.\nNa kursu francuskog jezika za početnike se akcenat stavlja na učenju reči i konverzaciji. Po završetku ovog kursa znaćete najčešće korišćene reči i fraze, moći ćete bez problema da komunicirate u prodavnici, naručite hranu, pitate za ulicu u nekom od francuskih gradova itd.\nGramatika francuskog jezika koja se uči na ovom kursu je uglavnom bazična.\nNakon završenog kursa A1 francuskog jezika moći ćete da komunicirate postavljanjem kratkih, govorite o sebi, svom domu, porodici, da razumete i koristite svakodnevne fraze, popunjavate formulare itd.\nNa ovom stupnju iz gramatičkog dela se obrađuje korišćenje izraza iz poštovanja, zahvaljivanje, kalendar, delove dana, koliko je sati, abeceda, lične zamenice, glagoli „biti“ i „imati“, određeni i neodređeni član, imenice (rod i broj), glavne i redne brojeve, prideve, sve grupe glagola, predlozi itd.\nNakon završenog kursa A1 francuskog jezika moći ćete:\na se predstavite, da kažete osnovne informacije o sebi, o svojoj porodici\nda vodite telefonski razgovor\nda razlikujete boje\nda govorite o godišnjim dobima i klimi, o praznicima i putovanjima\nda govorite o svakodnevnim aktivnostima\nda kažete i razumete brojeve, količine, vreme i cene\nda ispunite formulare u vezi sa jednostavnim i ličnim podacima\nda kažete nešto o restoranima, da date vaše mišljenje o dešavanjima iz okoline\nU tabeli su predstavljene karakteristike kursa francuskog jezika za početnike A1.


„Miral“ otvorio novu upravnu zgradu i pogone - Biznis Info\nYou are at:Home»Investicije»„Miral“ otvorio novu upravnu zgradu i pogone\nBy BiznisInfo on\t 03/10/2019 Investicije, Kompanije\nKompanija „Miral“ d.o.o. u subotu je svečano otvorila novu upravnu zgradu i proizvodne pogone na novoj lokaciji u mjestu Poljice-Vrnograč, nekadašnjoj lokaciji firme „Saniteks“ iz Velike Kladuše.\nNa ceremoniju svečanog presijecanja vrpce odazvalo se oko 600 uzvanika, gostiju, poslovnih partnera, kupaca i dobavljača, koji su došli iz nekoliko evropskih država, jedan čak i iz Amerike, te domaćih i lokalnih poduzetnika kao i većina članova Udruženja poduzetnika Velika Kladuša.\nPrisutnima su se obratili Boris Horvat, osnivač i direktor kompanije te Mustafa Ružnić, premijer Vlade USK-a.\nRadnicima sa deset i više godina staža dodijeljena su prigodna priznanja i pokloni.\nInače, kompanija „Miral“ je osnovana 1996. godine, prvi poslovni prostor bila je garaža u porodičnoj kući porodice Horvat u Velikoj Kladuši.\nProširenjem proizvodnje 2002. godine firma se seli u objekat u Polju, da bi prošle godine cjelokupna proizvodnja i uprava preselila na Poljice kod Vrnograča, na lokaciju od 11 hiljada kvadratnih metara, na kojoj je bio smješten pogon firme „Saniteks“ od koje je isti sa pripadajućim zemljištem otkupljen.\nU nove pogone i poslovnu zgradu, moderno uređene i opremljene po najnovijim standardima i opremom, uloženo je oko devet miliona KM, u cijelosti kreditnih sredstava.\nOva kompanija se inače bavi proizvodnjom pvc i aluminijske stolarije, i izvozi više od 80 posto proizvodnje na tržišta EU, Kanade i Amerike zbog čega je vodeća iz ove branše ne samo u BiH već i regionu.\nU pogonima Poljice „Miral“ zapošljava više od 100 radnika te još oko 40 u Hrvatskoj koji uglavnom rade na montaži proizvoda koji se ugrađuju u poslovne i stambene objekte širom Europe.


SOKOLOV PUT: Najatraktivnija nebeska trka u Srbiji! – Radio Sport\n19/10/2016 Radio Sport Ostali sportovi 0\nVrhovi, odseci, neverovatan pogled, jednom rečju „izazov“ je ono što okuplja sve veći broj planinskih trkača širom Evrope koji sa oduševljenjem pričaju o ovoj stazi, planini i ponose se učešćem na ovoj trci\nSkyrunning asocijacija Srbije se zahvaljuje Turističkoj organizaiciji Niša koja kao dugogodišnji pokrovitelj podržava ovu trku koje će tek u narednim godinama pokazati svoj puni potencijal i veliki doprinos razvoju aktivnog turizma na ovom području. Velika zahvalnost ide Opštini Niška Banja, Prima kozmetici, Wiener osiguranju, kao i svim organiazcijama, volonterima koji su doprineli kvalitetu ovog dogadjaja. Posebnu zahvalnost se upućuje grupi volontera (kolega) iz Rumunije, organizatorima njihovog najpopularnijeg sky race-a Retezat, koji su se samoinicijativno prijavili za pomoć u organizaciji. Ukus prirode i duh tradicije mogao se prepoznati na osvežavajućim stanicama na kojima je Zlatiborac sa svojim proizvodima obezbedio dodatnu energiju trkačima na stazi. Sve rezultate možete pogledati na sledećem linku – http://trka.rs/event/33/.


Odloženi mirovni razgovori o Siriji\nIzaslanik Ujedinjenih nacija i Arapske lige za Siriju, Lakdar Brahimi, nada se da bi razgovori o miru u Siriji mogli da se održe pre kraja godine\nMoguć datum održavanja mirovnih razgovora o okončanju građanskog rata u Siriji pomeren je za kasnije, ali diplomate se nadaju da bi mogli da počnu pre kraja godine.\nIzaslanik Ujedinjenih nacija i Arapske lige, Lakdar Brahimi, izneo je to očekivanje danas, posle sastanka u Ženevi sa američkim i ruskim funkcionerima, kao i sa diplomatama drugih stalnih članica Saveta bezbednosti Ujedinjenih nacija.\nBrahimi se nadao da će biti u stanju da nagovori predstavnike sirijske vlade i opozicionih grupa da se sastanu u Ženevi kasnije ovog meseca, ali je danas rekao da je cilj da se konferencija održi “pre kraja godine”.\nOn je rekao da o pojedinostima tek treba razgovarati, dodajući da bi bilo kakav napredak u nagovaranju sirijske opozicije da osnuje uverljivu delegaciju za tu konferenciju predstavljao “veliki korak napred”.\nRanije danas, američki državni sekretar Džon Keri rekao je da očekuje da će Sirija učestvovati na davno predloženim mirovnim razgovorima uprkos izjavama sirijskih funkcionera da oni neće biti održani ako povlačenje predsednika Asada bude postavljeno kao uslov.\nSirijska zvanična novinska agencija SANA juče je navela izjavu ministra informacija Omrana al-Zohbija da vlada neće učestvovati u razgovorima koji zahtevaju odlazak predsednika Bašara al-Asada sa vlasti.\nS druge strane, članovi sirijske opozicije insistiraju da razgovori neće biti održani ako ne bude postojao jasan plan za Asadovo povlačenje.


Kovačević: Samo smo mi verovali u zlato\nIzvor: RTS, 29.Sep.2019, 20:10\nUroš Kovačević, najbolji igrač Evropskog prvenstva u odbojci, rekao je da je presrećan zbog titule u Parizu. Kovačević je naveo da je samo njegov tim verovao da može da osvoji evropsku krunu.\nSrbija je došla do titule u Parizu, pobedom nad Slovenijom sa 19:25, 25:16, 25:18, 25:20.\n"Već sam jednom osvojio 2011. godine, ali sam tada bio na klupi. Mnogo je lepše i bolje kada igrate. Ponosan >> Pročitaj celu vest na sajtu RTS << sam na sve igrače, na moju četu", rekao je Kovačević neposredno posle meča.\nOn je kazao da se igračima vratilo jer su verovali u to da su najbolji.\n"Ovo je neverovatno iskustvo za sve nas. Niko sem nas nije očekivao da budemo šampioni i uspeli smo!"\nMVP prvenstva se potom osvrnuo i na sam meč sa Slovencima.\n"Počeli su da igraju veoma dobro ispred mnogo slovenačkih navijača. Sjajno su servirali, ali smo u drugom setu odlučili da igramo loptu po loptu, poen po poen... Ne mogu da kažem da je pobeda bila laka, ali smo podizali nivo igre iz seta u set."\nSrbiju i Sloveniju već u januaru očekuju kvalifikacije za Olimpijske igre u Tokiju.\n"Olimpijske kvalifikacije će biti teške za sve, igraćemo i sa Slovencima verovatno", zaključio je Kovačević.


Popis poljoprivrede 2012.\nRepublički zavod za statistiku od 1. oktobra do 15. decembra sprovodi Popis poljoprivrede na teritoriji Republike Srbije. Pozivaju se građani koji žele da učestvuju u popisu u svojstvu popisivača da se prijave od 10. do 14. avgusta\n02.08.2012. OBAVEŠTENJE – Popisivači\nRepublički zavod za statistiku od 1. oktobra do 15. decembra sprovodi Popis poljoprivrede na teritoriji Republike Srbije. Pozivaju se građani koji žele da učestvuju u popisu u svojstvu popisivača da se prijave od 10. do 14. avgusta. Opšti uslovi koje kandidati treba da ispunjavaju su: državljanstvo RS, najmanje 18 godina starosti, stečeno najmanje srednje obrazovanje, dobro poznavanje terena, čitak rukopis, da protiv kandidata nije pokrenuta istraga i nije podignuta optužnica. Kriterijumi za izbor su: stručna sprema, oblast obrazovanja, radni status i učestvovanje u Popisu stanovništva 2011. i drugim statističkim istraživanjima Republičkog zavoda za statistiku u poslednje tri godine. Petodnevna obuka i testiranje kandidata biće obavljeni u periodu od 17. do 26. septembra. Detaljnije informacije o načinu izbora kandidata za popisivače i njihovim obavezama mogu se videti na internet strani www.stat.gov.rs . Kandidati za popisivače mogu se prijavljivati u Pisarnici Opštinske uprave opštine Sokobanja, kancelarija br. 7, šalter 5 u periodu od 10. do 14. avgusta. Prijava kandidata vršiće se od 7 do 15h, a 14. avgusta u periodu od 7 do 20h. Kandidati se prijavljuju lično.